Fudbalska bajka koju Divoš živi svim srcem | M novine Sremski informativni portal\nM novine Sremski informativni portal > Sport > Fudbalska bajka koju Divoš živi svim srcem\nDa li su osnivači fudbalskog sportskog kluba u pitomom fruškogorskom selu Divošu davne 1926. godine mogli pretpostaviti da će na travnjaku njihovog kluba, koji od 1945. godine nastupa pod nazivom „Hajduk“, bezmalo stotinu godina kasnije zaživeti sremska fudbalska idila? Nije reč samo o dobrim fudbalskim rezultatima, već organizaciji i sportskom životu kluba kakve bi poželele mnogo veće sredine.\nFudbalska Srbija bila je u prilici da 8. juna ove godine u direktnom televizijskom prenosu posmatra kvalitetnu i uzbudljivu finalnu utakmicu Kupa Vojvodine u kojoj su pred punim stadionom u Novom Sadu fudbaleri „Hajduka“ iz Divoša minimalnim rezultatom 1:0 poraženi od ekipe „RFK Novi Sad 1921“. Momci u plavo – belim dresovima koji su tom prilikom pružili snažan otpor novosadskim „kanarincima“ nisu imali dovoljno sreće da izjednače i eventualno preokrenu rezultat u ovoj, za klub iz Divoša – istorijskoj utakmici. Divošani su se prethodno pokazali kao najbolji u takmičenju za Kup Srema 2022. godine. Seniori „Hajduka“ odlično su igrali i veći deo minulog prvenstva Vojvođanske lige – Jug, da bi u nešto lošijoj završnici prvenstvo okončali na četvrtoj poziciji, sa svega nekoliko bodova manje od drugoplasiranog „Podunavca“ iz Belegiša.\nDobrim igrama i rezultatom u protekloj sezoni istakli su se i omladinci fudbalskog kluba iz Divoša. Oni su bili najbolji u Drugoj vojvođanskoj omladinskoj ligi, ali su shodno propisima fudbalskog saveza za ulazak u jedinstvenu vojvođansku omladinsku ligu morali igrati baraž utakmice. Iskusnije ekipe iz Bačke Palanke i Inđije ipak su izašle kao pobednici iz ovih duela.\nMnogi su se zapitali u čemu je tajna uspeha fudbalskog kolektiva iz malog sremskog mesta koje broji tek nešto više od 1300 stanovnika? Ozbiljno pozicioniranje fudbalskog kluba iz Divoša na fudbalskoj mapi Srema i Vojvodine počelo je 2010. godine kada je oformljena sadašnja uprava koju predvode prijatelj kluba i sportski direktor Stojan Kljajić i predsednik Nedeljko Antonić koji su okupili grupu fudbalskih entuzijasta zaduženih da igračkim pogonima svih selekcija stvore idealne uslove za rad i privuku publiku na stadion. Ako je suditi na osnovu do sada učinjenog, u svojim namerama očigledno su uspeli. Takav utisak steći će i svaki posetilac stadiona FK „Hajduk“. Na mestu nekadašnjeg seoskog igrališta – kluba koji je decenijama unazad svoje najbolje rezultate postizao u Opštinskoj i Sremskoj fudbalskoj ligi, danas je moderan sportski objekat sa savršeno održavanim terenom, modernim zalivnim sistemom, uređenim svlačionicama, pomoćnim i službenim prostorijama, reflektorima, restoranom i gledalištem za preko 250 gledalaca.\nIza nas je sjajna sezona\nU klubu iz Divoša nastupa u grupi momaka iz Sremske Mitrovice sa kojima je svojevremeno učio prve fudbalske korake. Iako je većina mladih igrača trenutno obuzeta zaključivanjem školskih ocena, nastup u ekipi „Hajduka“ prihvataju ozbiljno i sa zadovoljstvom, što se može zaključiti iz Nikoline izjave posle utakmice sa „Inđijom“.\n– Definitivno je iza nas sjajna sezona sa puno uspeha i lepih stvari. Nije možda krunisana baš na način kako smo zamišljali, ali to je sport. Život ide dalje i mislim da će biti još mnogo mečeva i da je poenta da ne možeš uvek da pobediš. Mislim da rezultat protiv „Inđije“ od 7:0 nije objektivan i pokazatelj našeg kvaliteta, već smo loše ušli i utakmicu i kasnije „pali“. Ne treba da budemo tužni jer znamo koliko smo se trudili celu sezonu i smatram da je i ovo na neki način uspeh. Inače atmosfera među nama igračima je odlična a uslovi za rad su fantastični. Ovde su uslovi toliko dobri da je sjajno trenirati i igrati u ovom klubu, kaže omladinac „Hajduka“ Nikola Martinović.\nUporedo sa ulaganjem u sportsku infrastrukturu, već od 2011. godine započinje ozbiljan rad sa mlađim fudbalskim kategorijama. Seniorski tim „Hajduka“ u petogodišnjem periodu nezaustavljivo je „gazio“ ka višim takmičarskim kategorijama, da bi se od sezone 2017/18. – punih pet sezona, ustalio kao član Vojvođanske lige – Jug, sa zdravom sportskom ambicijom da se u dogledno vreme „dokopa“ srpskoligaškog ranga. Pojedine utakmice u Divošu i dopadljivu igru domaćih igrača posmatra i više od 400 gledalaca, od kojih mnogi dolaze sa strane. Dobre poznavaoce fudbalskih prilika ne treba da čudi što su pojedine kolege novinari ovaj klub uporedile sa engleskim „Lesterom“ koji je pre nekoliko sezona, „probivši“ se do Premijer lige, neočekivano osvojio ovo najkvalitetnije ligaško takmičenje u Evropi. Dokaz da se dobra fudbalska priča iz Divoša prilično raširila jeste i činjenica da su dres „Hajduka“ proteklih godina nosili mnogi poznati igrači, ne samo iz ovog mesta i Sremske Mitrovice, već i nekadašnji prvoligaši i reprezentativci poput Veseljka Trivunovića koji je svojevremeno igrao za „Crvenu zvezdu“, mnoge domaće i inostrane klubove.\nKontinuitet dobrih rezultata – kažu u ovom klubu, leži u činjenici da je FK „Hajduk“ u svakom pogledu na „zdravim nogama“. Ovde se jasno zna šta je čije zaduženje, uz korektan odnos uprave i igrača kluba. U proteklih tridesetak prvenstvenih kola Vojvođanske lige Divošani su zabeležili 13 pobeda. Do same završnice bili su na drugoj prvenstvenoj poziciji koja im je izmakla zbog nekoliko slabijih izdanja na koje je uprava kluba momentalno reagovala. U tekućoj prvenstvenoj pauzi planiraju angažovanje novog trenera i formiranje tima koji će početkom jula ambiciozno krenuti u pripreme za novu sezonu.\n– Protekle sezone malo nam je falilo da uđemo u treću – srpsku ligu, ali i dalje imamo visoke ambicije i želimo da ljudima na našem stadionu prikazujemo prvenstveno dobar fudbal. Ne znam iz kog razloga smo „pali“ u drugom delu prvenstva. To se dogodilo i prošle sezone, pa se nadam da naredne godine nećemo dozvoliti tako nešto. Lepa i velika stvar za ovaj klub je finale vojvođanskog kupa koje smo nedavno igrali u Novom Sadu. Ipak, mi smo klub iz jednog sela, a odigrali smo odličnu utakmicu u kojoj smo imali mnoge šanse i za taj jedan gol smo izgubili. Mislim da se ovde vidi dobar rad svih koji su u klubu, jer znamo kakva je situacija u seoskim klubovima i kako je teško doći do kvalitetnih igrača. U klubu imamo igrače sa različitih strana i mislim da su dobri uslovi koje pružamo najbolja pozivnica za igranje u „Hajduku“. Publika rado dolazi da uživa u fudbalu na našem stadionu koji ima sve uslove kao i stadioni mnogih većih klubova. U redovima naših omladinaca uglavnom su fudbaleri iz Sremske Mitrovice, a mi smo faktički jedini klub sa područja Mitrovice koji je bio najbolji u svojoj omladinskoj ligi. Svakako ćemo nastojati da se pojačamo za narednu sezonu, tako da ćemo iz sadašnje ekipe omladinaca, pet ili šest igrača prevesti u seniorski tim, pa se nadamo još boljim rezultatima, kaže Nedeljko Antonić nekadašnji igrač i predsednik FK „Divoš“.\nPrema rečima predsednika Antonića, moguću tajnu klupskog uspeha predstavlja dobra atmosfera koja postoji među igračima u samoj svlačionici.\nTo nam je potvrdio i Bojan Vuković, trener omladinskog tima, nekadašnji igrač „Srema“ „Podrinja“, „Obilića“ i „Voždovca“ koji je u trenerskim vodama punih osam godina. Postoji mogućnost da ovih dana trener Vuković bude prekomandovan u seniorski tim „Hajduka“. Njegovi izabranici poraženi su proteklog vikenda na svom terenu u baraž utakmici protiv ekipe FK „Inđija“, primivši čak sedam golova, ali je ekipa iz Inđije na stadion u Divošu došla kao favorit sa znatno širom selekcijom kvalitetnih igrača iz višeg takmičarskog ranga. Domaćinima je bila potrebna pobeda od najmanje dva gola razlike. Pravila su, na žalost predvidela da prvoplasirana ekipa Druge omladinske lige Vojvodine ne ide direktno, već mora da odigra baraž za ulazak u višu ligu. U svojoj takmičarskoj ligi, omladinci iz Divoša zabeležili su trinaest pobeda i svega tri poraza.\n– Mi smo uspeli da za kratko vreme – od prošlog leta, napravimo dobru omladinsku ekipu koja je tokom čitave sezone igrala lep i dopadljiv fudbal po čemu smo bili prepoznatljivi. Igrali smo na posed i kontinuirani napad pa smo na takav način uspevali da dođemo do realizacije i golova. Sa momcima iz Sremske Mitrovice i okoline napravili smo lepu fudbalsku družinu i nadam se da će oni postati budućnost ovog kluba kao spoj mladosti i iskustva. Što se tiče završne baraž utakmice sa „Inđijom“ mogu da kažem da smo izgubili od bolje ekipe iz višeg ranga koja je i tamo igrala bitnu ulogu, rekao je Bojan Vuković, trener omladinaca „Hajduka“.\nNikola Martinović je jedan od omladinaca koji je učestvovao u osvajanju Druge vojvođanske omladinske lige i završnim baraž utakmicama.


Suverenisti protiv američke okupacije Evrope – BiGportal.ba\nSuverenisti protiv američke okupacije Evrope\nZEC PRED ANAKONDOM Jedan od onih koji su znali, ponekad, da pruže otpor Vašingtonu i dok su bili na vlasti, jeste i bivši nemački kancelar Gerhard Šreder. „Nedovoljna poslušnost“ verovatno ga je i koštala kancelarske funkcije 2005, uprkos tome što su njegove reforme položene u temelj današnje ekonomske snage i vitalnosti Nemačke. Ipak, nasledniku Helmuta Kola i prethodniku Angele Merkel nije oprošteno protivljenje američkoj vojnoj intervenciji u Iraku 2003, izvedenoj bez odobrenja Saveta bezbednosti UN. Razlaz sa Amerikancima verovatno ga je i pogurao bliže Moskvi, gde je posle 2000. godine uspostavio dobre radne i lične odnose s predsednikom Vladimirom Putinom. Danas je Šreder angažovan u upravi ruskog energetskog giganta „Rosnjeft“ i na čelu je „Severnog toka“ – izuzetno važnog projekta za Nemačku i Rusiju. A to je projekat koji Amerikanci doživljavaju kao „crvenu maramu“, shvatajući da njegovom realizacijom gube moć i uticaj u Evropi.\nSTVARI SU SE OTELE KONTROLI Odnosi SAD s Nemačkom su posebna priča već godinama, ali ne treba zaboraviti da su se i američkoj intervenciji u Iraku usprotivili Pariz i Berlin, a da su onda tražili i podršku Moskve, kao važne zemlje u Savetu bezbednosti. Putin je ovu „nijansu“ više puta isticao – da su Žak Širak i Šreder njega molili za pomoć protiv politike Džordža Buša, a ne obrnuto. I šta smo posle dobili, da nam Francuska i Nemačka uvode sankcije zajedno sa Amerikancima – ukazivao je Putin. Ali kao što voda uvek nađe svoj put, tako i interesi, ma koliko bili suzbijani, isplivaju na površinu. Ozbiljan krizni momenat u odnosima Berlina i Vašingtona dogodio se 2015, kada je otkriveno da je američka služba NSA deset godina prisluškivala telefon Merkelove. Stvar je nekako legla, jer je Obama nosio oreol nobelovca i „lidera slobodnog sveta“, pa je Berlin čak pristao i da uvede sankcije Moskvi, iako je zbog toga izgubio desetine milijardi dolara.\nOTVORENA KONFRONTACIJA Analitičari smatraju da sve ovo ukazuje da u Evropi počinje proces „suverenizacije“, jer se putevi SAD i EU razilaze. Otuda i neophodnost nezavisne energetske i vojne politike, a to razdražuje Amerikance – koji odlično znaju da su ova pitanja kamen temeljac samostalnosti. I u čemu, slučajno ili ne, Moskva može da bude odličan partner za saradnju i zameni višedecenijskog „saveznika“ s druge strane okeana. „Proces suverenizacije je pokrenut. Imajući u vidu da se i vlast u evropskim državama menja, da na vlast dolaze ljudi s drugačijim pogledima, mislim da će se ovaj proces dovesti do kraja“, naveo je za „Raša tudej“ ruski analitičar Aleksandar Asafov, ukazujući da misli na EU u celini, ali i na zemlje poput Nemačke, Italije i Francuske. Kako ukazuje, posle bregzita i promene vlasti u Nemačkoj može se očekivati otvorena konfrontacija Evrope i SAD.\nOne thought on “Suverenisti protiv američke okupacije Evrope”\n28/11/2018 at 07:57\nOduvek su znali i vrabci na grani ko su Amerikanc.Samo prokleta nemacka to nije ili se pravila da nezna.Ili im je toliko pravilo zadovoljstvo vecito biti porub u njinom dupetu.(arskriha).A gle cuda,ovaj to nece.Jadni oni sta sada????????????.


Druženje i kultura: „Veče čarobnih rečiˮ - Осси Беч\nDruženje i kultura: „Veče čarobnih rečiˮ\nSa velikim zadovoljstvom vas pozivamo da u prijatnom ambijentu kafića Mozaik prisustvujete čarobnom spoju muzike, poezije i proze. „Veče čarobnih rečiˮ će se po prvi put, u organizaciji OSSI Beča, održati u sredu, 13. aprila 2016. godine, s početkom u 19:30 časova.\nOvom prilikom, srdačno pozivamo sve studente koji pišu poeziju ili prozu da se prijave putem i-mejla na [email protected] i na predstojećoj večeri predstave svoje radove te svojim talentom obogate srpsku literaturu u Beču i doprinesu negovanju i očuvanju tradicije koju su ovde postavili velikani srpske književnosti Vuk Stefanović Karadžić, Dositej Obradović, Petar Kočić, Branko Radičević i dr.\nVaše radove i prijave nam možete slati do nedelje, 10. aprila 2016. godine.\nU muzičkom delu večeri, gosti će imati priliku da, pored ukusnih vina i drugih pića koja će biti dostupna po promotivnim cenama, uživaju u anđeoskom glasu naše Katarine Kovačević, koju će na gitari pratiti talentovani Milan Conic.\nNa ovom događaju ćemo, takođe, dodeliti nagrade učesnicama literarnog konkursa na temu „Maternji jezikˮ, a sinoć smo, konačno, dobili i rezultate glasanja:\nnagrada – Milica Savić\nnagrada – Milica Lazarević\nnagrada – Milica Vuković\nČestitamo Milicama od srca na osvojenim nagradama i zahvaljujemo se što su učestvovale na konkursu i dozvolile nam da podelimo njihove radove!\nDatum i vreme: sreda, 13. april 2016. │od 19:30 do 23:30 časova\nSvoje prisustvo možete potvrditi na: www.ossaw.at/event\n05/04/2016 at 14:24 OSSAW Media Share via:


Korona se ne predaje, ali situacija ide nabolje: U bolnicama u Srpskoj broj pacijenata napokon pao ispod 1.000 | Glas Banja Luke - Nezavisni online magazin\nKorona se ne predaje, ali situacija ide nabolje: U bolnicama u Srpskoj broj pacijenata napokon pao ispod 1.000\nBANJA LUKA, 28. aprila – U bolnicama u Srpskoj tek je u protekla dva dana broj pacijenata koji se liječe od korona virusa spao ispod 1.000, ali i dalje zabrinjava prilično visok broj novootkrivenih slučajeva zaraze.\nZa 24 časa, zaključno s jučerašnjim danom, SARS-CoV-2 potvrđen je kod još 227 građana Srpske, što je skoro 31 odsto od ukupnog broja testiranih u ovom periodu. Dakle, imamo situaciju da je, od onih kojima je urađen PCR test zbog sumnje na koronu, pozitivan bio svaki treći.\nBranislav Zeljković, direktor Instituta za javno zdravstvo RS, naglasio je da je epidemiološka situacija u Srpskoj u fazi stabilizacije, ali da je i dalje nepovoljna.\n– Ne možemo da budemo zadovoljni, jer je, od ukupnog broja testiranih, i dalje 30 odsto osoba na dnevnom nivou pozitivno – naglasio je Zeljković.\nDodaje da je ovaj talas prilično težak, te da je cilj, prije svega, bio da se smanji broj novozaraženih na dnevnom nivou.\n– To vodi ka stabilizaciji situacije u bolničkom sektoru, a parametar koji će, nažalost, posljednji da se smanjuje jeste broj preminulih – rekao je Zeljković ranije za Srpskainfo.\nU zdravstvenim ustanovama u Srpskoj do juče je bilo 965 hospitalizovanih zbog korone, a na respiratoru se nalazilo njih 87.\nNajviše pacijenata je u Univerzitetskom kliničkom centru RS – 400, od čega se s teškom kliničkom slikom bori 161 osoba, a životno je ugroženo 49 ljudi. U ovoj zdravstvenoj ustanovi na respiratoru je juče bilo 45 pacijenata.\nOd ukupnog broja hospitalizovanih u UKC RS, njih 220 ili 55 odsto je na nekom vidu mehaničke podrške, a najviše ih je na kiseoničkoj maski – 171.\nPrethodni članakZbog manijaka mijenjala adrese i vozila: Novi detalji proganjanja u Banjaluci\nNaredni članakPogrebnik tvrdi da su mu ukrali pokojnicu


G7: Bez produženja roka za evakuaciju iz Kabula - Svet - Dnevni list Danas\nPočetna » Svet » G7: Bez produženja roka za evakuaciju iz Kabula\nDojče vele25.08.2021. 13:32\nDržave G7 (Kanada, SAD, Francuska, Velika Britanija, Italija, Japan i Nemačka) i Evropska unija obećale su, nakon virtuelnog samita, da će „i dalje evakuisati što je više moguće ljudi iz Avganistana“.\nAli, to obećanje važi samo do narednog utorka, jer Sjedinjene Američke Države ne žele da nakon 31. avgusta produže evakuaciju. „Nismo mogli da produžimo rok“, priznala je nemačka kancelarka Angela Merkel nakon video-konferencije G7.\nS obzirom na sve veću opasnost u Kabulu, predsednik SAD Džozef Bajden smatra da je previše opasno ostaviti tamo 6.000 vojnika koji obezbeđuju i upravljaju aerodromom u Kabulu. Njegov primarni cilj je da ne izgubi više nijednog vojnika, prenose američki mediji.\nDoduše, predsednik Bajden je još prošle nedelje izjavio da američke trupe treba da ostanu u Avganistanu dok sve građanke i građani SAD ne budu izvučeni iz te zemlje.\n„Oni kojima je u regionu potrebna naša pomoć su žene i deca. Mi znamo ko su te žene, gde su i kakvoj opasnosti su izložene“, izričito je naglasila “, rekla je Ursula fon der Lajen. „. One ne smeju da dopadnu u šake krijumčara ljudima i kriminalnih bandi.\nGrupa sedam zemalja založila se i za pomoć susednim zemljama, Iranu i Pakistanu, u zbrinjavanju izbeglica. Unutar Avganistana je, prema podacima Evropske komisije, u bekstvu 3,7 miliona ljudi – najviše žena.\nMnoge od njih žele da pobegnu u neku od susednih zemalja. Kanada, SAD i Velika Britanija obećale su Ujedinjenim nacijama da će u okviru programa preseljavanja svaka od njih da primi po 20.000 izbeglica.\nPredsednica Evropske komisije rekla je da nedostaju slična obećanja EU. Države-članice su u procesu konsolidacije.\nAustrija je već saopštila da ni u kom slučaju ne želi da primi nijednu jedinu izbeglicu iz Avganistana.\nUrsula fon der Lajen upozorila je da kriza u Avganistanu još jednom pokazuje da bi EU morala da usvoji zajednički migracioni sporazum. EU od 2015. ne uspeva da se dogovori ni o jedinstvenoj azilantskoj politici, niti o ključu za raspodelu izbeglica među zemljama-članicama.\nČlanice G7 pozvale su talibane da i nakon što se zatvori vazdušni most u Kabulu, dozvole svim strancima i Avganistancima da napuste zemlju ukoliko to žele. Ostalo je otvoreno kako bi taj „zahtev“ i „pritisak“ trebalo da izgledaju.\nGovori se o finansijskim sankcijama. Razvojna pomoć EU već je blokirala oko milijardu evra za narednih sedam godina.\nEvropska unija je međutim najavila da će nastaviti s isporukom humanitarne pomoći, koja bi trebalo da dođe direktno do ljudi u nevolji.\nPomoć u životnim namirnicama bi sa 50 miliona, trebalo u ovoj godini da se poveća na 200 miliona evra, najavila je predsednica Evropske komisije Ursula fon der Lajen. Prethodno je i šef Svetskog programa za hranu Ujedinjenih nacija, Dejvid Besli, hitno apelovao da mu se poveća budžet kako ne bi došlo do gladi u Avganistanu.\nDo sada je oko 40 odsto stanovništva dobijalo hranu od humanitarnih organizacija. „Naravno da će sada biti teže da se nastavi s dostavom pomoći, s obzirom na to da je na terenu ostalo veoma malo ljudstva“, upozorava jedan zvaničnik EU u poverljivom razgovoru za DW u Briselu.\n„Mi nećemo više moći da dopremo do svih“, rekao je.\nItalijanski ministar spoljnih poslova Luiđi di Majo upozorio je evropske partnere da ne kritikuju SAD zbog okončanja evakuacije. Ne smemo da nanesemo štetu transatlantskom savezu, rekao je Di Majo.\nDirektor Minhenske bezbednosne konferencije, nekadašnji nemački ambasador u SAD, Volfgang Išinger, za DW je ocenio da je „strašno gledati kako se u ovoj situaciji raspada Zapad. To je dobro samo za protivnike Zapada“.\nOglasio se i ruski predsednik Vladimir Putin. On je zamerio SAD da su ostavile haos u Avganistanu. Tako se ugrožavaju susedne zemlje, ali i Rusija, s obzirom na to da bi iz Avganistana ponovo mogao da dolazi teror.\nG7 je, nasuprot tome, uputio još jedan apel. Talibani, naime, ne bi trebalo da pružaju utočište terorističkim grupama, stoji u pisanom saopštenju nakon virtuelnog samita. To je prioritet.\nNo, ne zna se šta će se sledeće nedelje događati na aerodromu u Kabulu. Nemačka kancelarka Angela Merkel izjavila je u Berlinu da se ne zna da li će uopšte biti vazdušnog saobraćaja.\nPortparol Pentagona izjavio je u Vašingtonu da nadzor vazdušnog saobraćaja u Avganistanu vrše skoro isključivo američki vojni kontrolori leta. Ali, i oni će naravno narednog utorka da napuste Kabul.\nTurska je ranije planirala da će nastaviti da sa 600 vojnika obezbeđuje aerodrom. Ali, nakon munjevitog preuzimanja vlasti od strane talibana, Ankara je tu ponudu povukla.


- Služba Medicine rada sa južnog krila će koristiti ordinacije na severnom krilu objekta.\n- Služba Hitne medicinske pomoći će koristiti ordinaciju br. 1 kod glavnog ulaza u Dom zdravlja i prostoriju u Intervencijama Opšte službe.\n- Laboratorija za decu i trudnice biće u obeleženoj prostoriji Dečjeg dispanzera (prizemlje, ulaz bočni), a za odrasle u Službi Medicine rada (drugi sprat, zapadno krilo, bočni ulaz iz Železničke ulice).\n- Služba kućnog lečenja i nege i Patronaža smeštene su na trećem spratu zgrade Stomatologije u Кarađorđevoj 45, gde je izmešten i najveći deo Službe za pravne, ekonomske, finansijske i tehničke poslove.\nPrva faza obuhvata rekonstrukciju krova, trećeg sprata i južne vertikale do podruma, a druga faza rekonstrukciju severne vertikale i ostalih pripadajućih poslovnih prostora (parking i garaže). Izabrani izvođač radova je GP ”Кej” Valjevo.


Optuženi su Nikolina Ristić (32) i Sretko Kitić (39), predsednica i član Komisije za sprovođenje postupka opoziva, Milorad Gotovac (58), predsednik glasačkog odbora u Očaušu, i Srđan Danilović (36), Darko Jovetić (40), Čedo Lazić (55), Alen Seferović (28), Božo Ignjić (57) i Savo Đukić (35). Petoro se tereti za sprečavanja održavanja izbora i glasanja, isti broj je optužen za izbornu prevaru i jedno za pokušaj izborne prevare.\nU optužnici, koju je potvrdio Osnovni sud u Tesliću, opisane su muljaže s rezultatima glasanja na biračkim mestima Očauš, Vlajići, Donji Buletić i Rudnik. Kitić se tereti da je zabranio S. S. (posmatrač SDS) i L. R. (član biračkog odbora) da fotografišu primerak rezultata glasanja, niti ga im je uručio čime je sprečio objavljivanje rezultata glasanja.\nLazić i Gotovac su zamenili vreću sa glasačkim materijalom sa biračkog mesta u Očaušu, čime su falsifikovali rezultate...\nRistićeva se tereti da je naredila da se posmatračima SDS ne dozvoli fotografisanje zapisnika o prebrojavanju glasova iz Vlajića, što je u delo sproveo Danilović. Vreću sa spakovanim materijalom u prostorije Komisije dovezli su Seferović i Danilović, takođe zamenivši vreću s glasačkim materijalom.\nIgnjić je optužen da je u Donjem Buletiću, gde je bio pomagač za dve starije osobe, u glasačku kutiju ubacio bunt od više presavijenih listića, čime je falsifikovao rezultate glasanja. Dozvoljeno mu je da pristupi glasačkom mestu, iako je Ignjić i pre toga pomagao svojoj majci u glasanju, a po zakonu može da pomaže isključivo jednom biraču. Na zahtev SDS glasanje je zbog toga prekinuto i na glasačko mesto je stigla policija, a zatim je Kitić naredio da se glasanje nastavi.\nPrilikom prebrojavanja glasova u kutiji zatečen bunt sa presavijenim listićima. Posmatrač SDS tada je zahtevao da se pozove policija, što nije učinjeno, a kada je izašao iz prostorije da ih sam pozove, zaključali su mu vrata i onemogućili ga da prisustvuje brojanju.\n"VIDIŠ DA JE MOGUĆE"\nPRILIKOM odbrojavanja glasova u Donjem Buletiću svi posmatrači su tražili da se izdvoje i ne broje listići koji su bili presavijeni u tri bunta (zaokruženi za opoziv načelnika). To nije dozvolio predsednik biračkog odbora Darko Jovetić. Na pitanje K. S. da li je moguće da se listići sami tako poslažu Jovetić je uz osmeh odgovorio: "Vidiš da je moguće".\nreferendum Milan Miličević Republika Srpska vesti Opoziv načelnika\n12:09 "SANKCIJE VLADIMIRU PUTINU NISU BOLNE": Dmitrij Peskov o najavi Bajdena


Iran će učiniti sve da se dođe do sporazuma\nIran će učiniti sve "u svojoj moći" da omogući postizanje sporazuma o svom nuklearnom programu sa šest velikih sila s kojima pregovara, izjavio je danas u Ankari predsednik Irana Hasan Rohani.\n"Iran je dokazao da nuklearni program koristi u mirnodopske svrhe. Učiniće sve u svojoj moći kako bi se postigao sporazum s grupom 5+1" (Kina, SAD, Francuska, Velika Britanija, Rusija i Nemačka), rekao je Rohani drugog dana posete Turskoj.\n"Iran je spreman da sedne za pregovarački sto kako bi se našlo rešenje... Iran je učinio svoj izbor potpisujući sporazum iz Ženeve", rekao je predsednik Irana, ocenjujući da su sankcije koje je Zapad uveo njegovoj zemlji "nepravedne".\nIran i grupa 5+1, pošto su postigli prelazni sporazum u novembru 2013, očekuju da će doći i do konačnog dogovora do 20. jula, kojim bi se garantovalo da Teheran svoj nuklelarni program koristi isključivo u mirnodopske svrhe, a da Zapad ukine sankcija toj zemlji.\nRazgovori i s francuskim, ruskim i nemačkim predstavnicima predviđeni su do kraja nedelje.


Danas je svečano otvoreno igralište vrtića „Lastavica“, Predškolske ustanove „Naša radost“, obnovljeno sredstvima prikupljenim humanitarnom karticom „Veliko srce“ koju zajednički izdaju Eurobanka i Fondacija „Ana i Vlade Divac“. Novo igralište vrtića „Lastavica“, u ulici Dragiše Mišovića 21, opremljeno je spravama za igru koje mogu da koriste i deca sa invaliditetom. Otvaranju su prisustvovali gradonačelnik Subotice Jene Maglai i član Gradskog veća zadužen za sport, omladinu i turizam Vjekoslav Ostrogonac.\nGradonačelnik Maglai je, tim povodom, izrazio zahvalnost Eurobanci i Fondaciji „Ana i Vlade Divac” što su vrtiću „Lastavica” donirali sprave za decu, i istakao da je ovo lep primer društvene odgovornosti naših finansijskih institucija.\n- Ovo je i primer da zajedničkim radom i društvenom odgovornošću kompanija koje imaju kapacitete možemo mnogo toga da rešimo i da ne moramo uvek da čekamo sredstva iz budžeta grada, pokrajine ili republike. U ovom konkretnom slučaju poboljšani su uslovi za boravak mališana u jednoj našoj predškolskoj ustanovi, što je za svaku pohvalu, mada ta saradnja može da se realizuje i u oblastima socijalne i zdravstvene zaštite – rekao je Jene Maglai.\nOn je dodao da je grad Subotica pre nekoliko godina obezbedio sredstva za tartan stazu na igralištu u vrtiću „Lastavica” koja mališanima omogućava kvalitetniju i bezbedniju igru tokom boravka u ovom vrtiću.\nDirektorka Sektora kredita i kreditnih kartica Eurobanke Magdalena Tatić je naglasila da je ponosna na uspeh projekta „Veliko srce” koji, kako je rekla, donosi radost mališanima u Srbiji i spokojstvo njihovim roditeljima.\n- Humanitarnom kreditnom karticom uspeli smo da na najefikasniji način upotrebimo naše bankarsko znanje i resurse kako bismo zajedno sa partnerima iz Fondacije investirali u budućnost naše dece – kazala je Magdalena Tatić.\nNaš proslavljeni sportista Vlade Divac je rekao da je siguran da će se deca Subotice radovati svakom lepom danu provedenom u dvorištu vrtića i uživati u razvoju sportskog duha.\nVrtić „Lastavica” u Subotici je 24. vrtić obnovljen u okviru projekta „Veliko srce” koji Eurobanka i Fondacija „Ana i Vlade Divac” sa uspehom sprovode već četiri godine širom Srbije.


“Bratstvo“ dočekuje prvoligaša u 1/16 finala Kupa - UPSMedia “Bratstvo“ dočekuje prvoligaša u 1/16 finala Kupa – UPSMedia\nFudbal Regija Birač Sport Srebrenica / Bratunac\n“Bratstvo“ dočekuje prvoligaša u 1/16 finala Kupa\nseptembar 5, 2019 admin\nFK “Bratstvo“ Bratunac ugostiće u 1/16 finala Kupa Republike Srpske ekipu “Slavija“ iz Istočnog Sarajeva, odlučeno je žrijebom. Meč je na programu u srijedu, 11. septembra, u 16.30.\nBratunčani su u dosadašnjem dijelu ovog takmičenja bili bolji od “Budućnosti“ iz Skelana i od ekipe “Jadar“ iz Nove Kasabe, dok je u trećem kolu FK “Vlasenica“ odlučila da odustane od meča protiv ekipe iz Bratunca. Na taj način “Bratstvo“ se iz naše regije plasiralo među 32 najbolje ekipe u Republici Srpskoj.\nFK “Slavija“ je član Prve lige Republike Srpske i tim koji je dugi niz godina igrao Premijer ligu BiH. Dva puta su bili najbolji u Kupu Republike Srpske – 2006. i 2008. godine, dok su Prvu ligu Republike Srpske osvojili 2004. godine. Takođe, “Slavija“ je osvojila Kup Bosne i Hercegovine za sezonu 2008/2009. Zanimljivost je da klub ima tradiciju od 1908. godine, a bio je vicešampion Kraljevine Jugoslavije sredinom tridesetih godina XX vijeka. Rad kluba je prekinut tokom Drugog svjetskog rata, a klub je ponovo aktiviran 1992. godine.\nIz “Bratstva“ su nam rekli da očekuju dobar meč i da će učiniti sve da naprave iznenađenje. Kup je uvijek specifično takmičenje i u njemu su iznenađenja prilično česta, pa iz bratunačkog kluba smatraju da i oni mogu da učine isto. Očekuju veliku posjetu i podršku navijača.\nPrije ovog meča, “Bratstvo“ gostuje u Donjoj Trnovi, kod ekipe FK “Partizan“. To je meč u okviru 5. kola Regionalne lige Republike Srpske “Istok“. Bratunački tim trenutno zauzima drugu poziciju na tabeli sa devet osvojenih bodova, a iz kluba su poručili da i u ovom meču idu na pobjedu i proboj na čelo tabele.\n← „Tema dana“ – Gosti: Slobodanka Vitor i Magdalena Vesić\n“Tema dana“ – gost Isak Džanić →\nmaj 18, 2021, 10:20 pm


U Kini 2018. prvi put pad broja stanovnika | Novine Toronto\nBroj stanovnika u Kini, najmnogoljudnijoj zemlji na svetu, pao je prošle godine prvi put u najmanje 70 godina, ocenjuju stručnjaci, iako je Kina prestala da primenjuje politiku jednog deteta.\nZvanične cifre biće poznate tokom januara, međutim već sad stručnjak Ji Fusijan, istraživač koji radi u SAD na Univerzitetu Viskonsin Medison ocenjuje da je broj stanovnika Kine prošle godine pao za 1,27 milion ljudi.\nTo je kao kap u odnosu na ukupan broj od 1,39 milijardi stanovnika, ali je to ipak prvi pad broja stanovnika u istoriji Narodne Republike Kine osnovane 1949. godine.\nPosle politike rađanja osnivača komunističkog režima Mao Cedunga Kina je krajem 1970-ih pokrenula politiku jednog deteta, koja je često kritikovana zbog njene brutalnosti.\nMeđutim, suočen s starenjem stanovništva Peking je od 2016. godine dozvolio svim porodicama da imaju po dvoje dece. Ipak, zbog izdataka za obrazovanje, zdravstvo i stanovanje mnogi parovi se zadržavaju na jednom detetu, ili čak ostaju i bez dece.\nKao rezultat toga broj novorođene dece pao je za 2,5 miliona prošle godine, ocenio je Ji Fusijan, dok je Peking računao na rast od 790.000 novorođene dece. Ukupno bi trebalo da bude 10,31 milion novorođene dece za 2018. godinu.\nIstovremeno je broj umrlih porastao na 11,58 miliona ocenio je ovaj istraživač koji zasniva svoje podatke na lokalnoj statistici.\n"Protekla godina predstavlja istorijsku promenu za kinesko stanovništvo", rekao je on za Frans pres ocenivši da bi taj trend čak mogao da bude "nepovratan" obzirom na pad broja žena u reproduktivnim godinama.\n"Broj stanovnika u Kini počeo je prvi put da pada od 1949, problem starenja se ubrzao i ekonomska dinamika je oslabila", rekao je on.\nEkonomista Ren Ceping iz grupe za nekretnine Evergrande izrazio je zabrinutost da je Kina ušla u demografsku krizu, i da bi Indija za nekoliko godina mogla da sustigne Kinu kao najmnogoljudnija zemlja na planeti. Radno sposobno stanovništvo (od 16 do 59 godina) opalo je za gotovo 5,5 miliona ljudi 2017. godine, čime je palo šestu uzastopnu godinu na 902 miliona stanovnika (65 odsto od ukupnog stanovništva).\nPrema procenama vlade broj osoba starih 60 i više godina treba da dostigne 487 miliona ljudi 2050, odnosno 35 odsto ukupnog stanovništva, u odnosu na 241 miliona (17,3 odsto stanovništva) krajem 2017. godine.\nBroj žena u reproduktivnim godinama trebalo bi da padne za više od 39 odsto tokom deset narednih godina, prema proceni nezavisnog demografa He Jafua, koji smatra verodostojnim ocene profesora Jia.\nProfesor Ji već dugo kritikuje politiku jednog deteta, i podstiče kinesku vladu da ukine granicu od dvoje dece po porodici i da podstakne rađanje fiskalnim merama i izdašnim odsustvima za roditelje.\nAko kineske vlasti ne intervenišu odmah "kriza starenja biće ozbiljnija od one u Japanu i ekonomski izgledi još gori", upozorio je on.


"Palež" mnogo ranije najavio Bojičićev prelazak | VAmedia - info portal\n06/10/2015 06/10/2015 Нема коментара на “Palež” mnogo ranije najavio Bojičićev prelazak\nZa sada nema informacije da je Živorad Bojičić nakon prelaska iz SPS-a u Pokret socijalista , podneo ostavku na mesto predsednika Opštine Lajkovac.List “Palež” u više navrata do sada optužio Bojičića za različite mahinacije. Bojičić od tužioca zatražio da sve ispitaju i uhapse ga ukoliko je to tačno ali umesto hapšenja usledila promena partije\nSam Živorad Bojičić očito nakon prelaska u Pokret socijalista i ne razmišlja o ostavci na mestu predsednika Opštine , a na vladajućoj koaliciji u narednom periodu svakako će biti da odluka o njegovom daljem angažmanu. Interesantno je da se neposredno pre prelaska u partiju Aleksandra Vulina Bojičić javnosti obratio saopštenjem u vezi pisanja lista “Palež”, a u kome je u više navrata optužen za različite mahinacije. Ovaj list je najpre Bojičića prozvao zbog opredeljivanja 4. miliona dinara za TV “Prugu” kako su naveli bez konkursa i projekta , ali i bez ikakve perspektive za ovaj medij. Ovaj list smatra da je neprimereno utrošiti toliki novac na medij koji ide u privatizaciju. Pomenute novine nisu se na ovome i zaustavile već su Bojičića još jednom opomenule za novac ovoga puta dat Radovanu Belom Markoviću u visini od 20 000 evra za štampanje njegove knjige. Lajkovačkoj javnosti “Palež” je skrenuo pažnju i na neuredjenost samog centra Lajkovca navodeći “nakrivljene stubove, strujne kablove i ruinirane objekte”ponovo poredeći potreban novac uza uredjenje sa donacijom Belom Markoviću. Bojičića je “Palež” negativno povezao i sa opredeljivanjem uglja za lajkovačke penzionere od strane preduzeća “Kolubara”.\nNa sve ovo još uvek aktuelni predsednik Opštine Lajkovac reagovao je obraćanjem tužilaštvu od kog je zatražio da se ispitaju navodi i pisanje ovog lista pa i da ukoliko se pokaže tačnim on bude odmah uhapšen.\nIsti list u svojim tekstovima o Bojičiću u dva navrata do sada navodi da Bojičić “presvlači partijski dres” preko Vulinovih socijalista. Informacija koja je možda nekima bila iznenadjenje o njegovom prelasku ipak je bila prisutna u javnosti Lajkovca. Kako će na sve ovo na kraju reagovati odbornici i lajkovački SPS biće vidljivo na sledećoj sednici tamošnje Skupštine. Vesti iz Lajkovca potvrdjuju i Bojičićevu izjavu da nikoga nije prisiljavao niti zvao da predje sa njim jer za sada nema informacije da je još neko od tamošnjih socijalista to i učinio.\nPokret socijalista Aleksndra Vulina podrška je vladajućem SNS-u u Srbiji pa će izvesno tako biti i na lokalnim izborima koji slede. Ostaje pitanje da li je Bojičić govorio istinu i kada je rekao da nije promenio partiju zbog mesta predsednika Opštine i produženja mandata? Odgovor će uslediti koliko na proleće, kada će biti svima vidljivo da li je Bojičić ponovo u predsedničkoj fotelji ili nije.


RTS :: Kuzmić: Čvrsta odbrana i možemo da se nadamo pobedi\nKošarka Kuzmić: Čvrsta odbrana i možemo da se nadamo pobedi\nutorak, 10. dec 2019, 16:30 -> 16:39\nKošarkaš Crvene zvezde Ognjen Kuzmić, pred meč 13. kola Evrolige protiv Baskonije, izjavio je da crveno-beli dobrom igrom u odbrani mogu da se nadaju pobedi u ovom duelu. Crvena zvezda će biti domaćin Baskoniji u četvrtak od 19 sati u "Štark Areni".\n"Izuzetno teška liga ove sezone, bukvalno svako svakoga može da dobije. Mi smo pre samo tri nedelje imali skor 2-7, a sada sa tri vezane pobede ušli smo u dobar ritam. Sa druge strane, Baskonija je zabeležila nekoliko poraza, imaju isti skor kao i mi, ali bi bilo neozbiljno da prihvatamo bilo šta osim šansi 50-50 ili ulogu nekakvog favorita u ovoj utakmici. Samo maksimalnom igrom, čvrstom odbranom koja nam je donela dosta dobrog u Evroligi, mi možemo da se nadamo da ćemo ih pobediti. Taj pristup ne važi samo za ovu utakmicu, već za svaku, jer vidimo rezultate u Evroligi ove godine. Šta je više iznenađenje...", rekao je Kuzmić za klupski sajt.\nCentar Zvezde rekao je da će podrška navijača i ovom susretu biti značajna.\n"Više puta sam rekao, navijanje i atmosferu koju imamo mi, ima malo koja ekipa u Evropi. Mnogo nam je važna atmosfera i navijanje, nekada kada nemaš više šta da daš, ponesu te tribine i nađeš još nešto da dođeš do pobede. Nikome nije svejedno kada igra protiv Zvezde u Beogradu. Zato pozivam naše Zvezdaše da dođu da nam pomognu, jer ovde je u Evroligi svaka utakmica teška, a do svake pobede je lakše doći sa njima".\n"Odlična ekipa, trener Perasović dobro poznaje i grad i klub, sada imaju nekoliko lošijih rezultata. Šengelija je tu već dugo igra dobro, doveli su Henrija i Šildsa, Stauskasa pravo iz NBA lige, Erik je osvojio Evrokup sa Darušafakom. Dip i Fal visoki, odlični skakači, Džening je takođe tu već dve i po sezone. Dobra, iskusna, fizički jaka ekipa protiv koje moraš pošteno da zaradiš pobedu," zaključio je Kuzmić.\nMeč između košarkaša Crvene zvezde i Baskonije igra se u četvrtak od 19 sati u "Štark Areni".\nBudućnost u poslednjoj četvrtini slomila otpor Mege\nPartizan sa "pola gasa" ubedljivo trijumfovao u Železniku\nNovica Veličković novi rekorder Partizana


Vozač mercedesa preminuo pet dana nakon nesreće u Dervišima | Banja Luka 24 sata\nHome Vijesti Vozač mercedesa preminuo pet dana nakon nesreće u Dervišima\nVozač mercedesa preminuo pet dana nakon nesreće u Dervišima\nŽeljko Stanić (49) iz Banjaluke preminuo je od povreda koje je zadobio kada je njegov automobil udario brzi voz na pružnom prelazu u banjalučkom naselju Derviši, potvrđeno je “Nezavisnim” u Univerzitetskom kliničkom centru Republike Srpske.\nUprkos naporima ljekara Klinike za anesteziju i intenzivno liječenje Univerzitetskog kliničkog centra Republike Srpske da mu spasu život, pacijent Ž.S. je juče preminuo, saopštili su iz Univerzitetskog kliničkog centra, navodeći incijale.\nU saobraćajnoj nesreći koja se dogodila u subotu, 11. januara, poginula je Banjalučanka Jelena Milovac (24).\nMercedes koji je vozio Stanić, a u kome je Milovčeva bila saputnik, na pružnom prelazu u Dervišima udario je brzi voz “Željeznica Federacije BiH”.


Ona će biti podređena gradskom urbanisti, a njen direktor će biti arhitekta Danijela Korica, koja će na tu poziciju doći iz Direkcije za građevinsko zemljište i izgradnju Beograda, naveo je Stojčić, a prenosi "Politika".\n- Svako od njih dobiće oblast za koju će biti zadužen, poput estetike prostora, kvaliteta projekata za javne objekte...Ove godine ističe važnost 104 plana detaljne regulacije i očekuju nas izmene GUP-a i Plana generalne regulacije. Nisam zadovoljan brzinom kojom se planovi izrađuju i daću sve od sebe da se taj proces ubrza, ali i da bude što manje nelogičnosti i nepravdi u planskoj hijerarhiji - rekao je Stojčić za ovaj list.\nGradski urbanista pozvao Beograđane na predstavljanje Plana održive urbane mobilnosti\nNOVI GRADSKI URBANISTA? Folić: Marko Stojčić je odličan arhitekta\nODBLOKIRAN NOVI BEOGRAD Posle maratona normalizovan saobraćaj, ali i gradski prevoz\nPosle skoro sedmočasovne blokade, zbog održavanja Komtrejd srpskog maratona, saobraćaj na Novom Beogradu je nešto posle 15.30 časova normalizovan, a skoro sve linije javnog gradskog prevoza vraćene su na stare, redovne trase.\nPREVRNUO SE AUTO NA VOŽDOVCU "Jugo" u kojem su bile dve osobe sleteo sa puta\nSaobraćajna nesreća dogodila se oko podneva na Kragujevačkom putu u opštini Voždovac, iza Avale, kada je automobil sleteo sa puta i prevrnuo se pod neutvrđenim okolnostima. Prema prvim informacijama nema teže povređenih.\nZamenik gradonačelnika Beograda Goran Vesić dodelio je danas medalje pobednicama polumaratona koje su trčale u okviru Komtrejd Srbija maratona u "Štark areni", a zatim i dočekao pobednike maratonske trke.\nDRAMA U DALMACIJI Dva aviona nisu mogla da slete u Splitu zbog nevremena


ODRŽANO PREZENTOVANJE POSLOVNIH IDEJA ČLANOVIMA ŽIRIJA U OKVIRU PROJEKTA SENSES – Privredna Komora Srbije\n17 децембра 2018 / Published in Aktuelnosti\nU Privrednoj komori Srbije je nakon uspešno realizovane četvorodnevne radionice – SENSES škole za unapredjenje veština socijalnih preduzeća, održano i finalno predstavljanje poslovnih ideja polaznika pred članovima žirija. Žiri su predstavnici nevladinih organizacija, kompanije, udruženja i državne organizacije, koje su prepoznate po svojoj dugogodišnjoj podršci društveno odgovornim i socijalnim preduzećima, a dolaze iz: Trag fondacije, Smart kolektiva, Delta Holdinga, Kancelarije za saradnju sa civilnim društvom i Privredne komore Srbije.\nŽiri je imao priliku da čuje puno dobrih, novih predloga za počinjanje sopstvenog biznisa, a predstavnici socijalnih preduzeća su imali priliku da svoje ideje predstave na pravi način i da dobiju sugestije za unapredjenja neophodne za dalji rast i razvoj. Petnaest socijalnih preduzeća je učestovalo na dogadjaju, a ocenjivani su na osnovu autentičnosti ideje koje su izneli, stepena pozitivnog uticaja koji ideja ima na društvo, izvodljivosti/komercijalizacije ideje, kapaciteta pojedinca za realizaciju ideje (znanja i kvalifikacija), kao i na osnovu načina prezentovanja (javnog nastupa).\nTri najbolje poslovne ideje po svim kriterijuma su došle iz Bagel Bejgla, Shirko Kovina i Umetničkog udruženja Artysh Lab. Posebno su pohvaljene početne ideje koje su predstavili – Mika Toys i Kreativni studio Kvart iz Beograda.\nPrivredna komora Srbije će nastaviti sa planiranim aktivnostima projekta SENSES finansiranog od strane EU Intereg dunvaskog programa, koji se nastavlja i kroz aktivnosti projekta Finance4SocialChange.


Ostalo je još 13 dana do kraja konkursa za VIRTUS nagradu za filantropiju za 2020. godinu - rok za prijavljivanje je 25. februar - Regionalna agencija za prostorni i ekonomski razvoj Raškog i Moravičkog okruga\nPočev od ovogodišnjeg konkursa, one nominacije za VIRTUS nagradu za filantropiju, koje predlažu kompanije ili preduzeća koja pripadaju duvanskoj industriji, VIRTUS žiri neće razmatrati, niti ocenjivati.\nKao deo mreže Globalnog dogovora Ujedinjenih nacija u Srbiji, Trag fondacija se obavezala na to da u sve svoje aktivnosti i poslovanje integriše politike i prakse koje poštuju vrednosti i štite integritet i ugled Ujedinjenih nacija. Te politike isključuju negovanje partnerstva i promociju saradnje sa sektorom koji ostvaruje prihod prodajom duvanskih proizvoda, što je u direktnoj suprotnosti sa pravom na javno zdravlje. Više informacija o ovoj i drugim politikama Globalnog dogovora UN dostupno je na engleskom jeziku ovde.\nPrijava za konkurs traje do 25. februara 2021. godine.\nDobitnici VIRTUS nagrada za 2020. godinu biće proglašeni tokom prve polovine maja meseca. O dobitnicima odlučivaće nezavisni žiri koji čine ugledni pojedinci i stručnjaci iz sveta privrede, medija, marketinga, kulture i akademske zajednice.\nDodatne informacije o VIRTUS nagradi, kategorijama u kojima će nagrada biti dodeljena, kao i detaljni uslovi konkursa dostupni su na zvaničnom vebsajtu VIRTUS nagrade, dok su prijavni formulari dostupni na www.virtusnagrada.rs.\nZa više informacija kontaktirajte Tim za filantropiju i partnerstava Trag fondacije slanjem mejla na adresu filantropija@tragfondacija.org, a u nastavku ove poruke pročitajte zvanični poziv za učešće u konkursu.\n33. 05. 2021. 44. 05. 2021. 55. 05. 2021. 66. 05. 2021. 77. 05. 2021.\n1010. 05. 2021. 1111. 05. 2021. 1212. 05. 2021. 1313. 05. 2021. 1414. 05. 2021.\n1717. 05. 2021. 1818. 05. 2021. 1919. 05. 2021. 2020. 05. 2021. 2121. 05. 2021.\n2424. 05. 2021. 2525. 05. 2021. 2626. 05. 2021. 2727. 05. 2021. 2828. 05. 2021.\n3131. 05. 2021. 11. 06. 2021. 22. 06. 2021. 33. 06. 2021. 44. 06. 2021.


Živojin Rakočević ponovo kandidat UNS-a i NUNS-a | podunavlje.info\nHome > PRENOSIMO > Živojin Rakočević ponovo kandidat UNS-a i NUNS-a\nPiše: D. Bjelica, Izvor: UNS, 28. jul 2017 – Kandidatura Živojina Rakočevića za člana Odbora Agencije za borbu protiv korupcije ponovo je u skupštinskoj proceduri, a njega su treći put za ovo mesto predložili ovlašćeni predlagači Udruženje novinara Srbije (UNS) i Nezavisno udruženje novinara Srbije (NUNS). Zvanični predlog podnet je danas Narodnoj skupštini Republike Srbije. Rakočević, koji je član Uprave UNS-a i novinar iz Gračanice, prošle nedelje nije dobio potrebnu skupštinsku većinu za izbor u Odbor, jer su se poslanici vladajućih partija uzdržala od glasanja za njega.\nOd pet kandidata koji su se pred poslanicima našli prošlog četvrtka, 20. jula, samo kandidat novinarskih udruženja ostao je bez podrške većine, iako ju je prethodno imao kada je njegova kandidatura prošla nadležni Odbor za pravosuđe, državnu upravu i lokalnu samoupravu.\nŠef poslaničke grupe SNS-a Aleksandar Martinović, upitan zašto su poslanici vladajuće većine promenili mišljenje, odgovorio je da ni UNS nije reagovao na naslovnu stranu NIN-a i umrlicu za živog predsednika Srbije.\nRakočevića je u Narodnoj skupštini podržalo 15 poslanika, protiv je bilo troje, a jedna parlamentarka bila je uzdržana, dok većina od 143 poslanika nije glasala. Deset meseci ranije Rakočević je imao ubedljivu podršku u skupštinskom Odboru, a za njega je glasalo 13 od 16 prisutnih članova ovog Odbora, među kojima je bio i gospodin Martinović.\nPrvi put novinarska udruženja predložila su Rakočevića avgusta 2015. godine, a svoj predlog ponovila su i avgusta 2016. godine, jer su u međuvremenu održani parlamentarni izbori u Srbiji. Nadležni skupštinski odbor Rakočević je prošao u septembru 2016. godine, a poslanici vladajućih partija nisu ga u Skupštini podržali 20. jula ove godine.\nZakon o Agenciji za borbu protiv korupcije predviđa da jedan od devet članova Odbora bude izabran na zajednički predlog novinarskih udruženja. Odbor upravlja Agencijom i među ovlašćenjima ovog organa je i izbor direktora Agencije.\nMesto člana koji predstavlja novinarska udruženja u Odboru Agencije za borbu protiv korupcije upražnjeno je više od četiri godine.\nŽivojin Rakočević je dugogodišnji član Uprave UNS-a, izveštač i komentator „Politike“ sa Kosova i Metohije. Živi u Gračanici, gde već nekoliko godina uspešno vodi tamošnji Dom kulture, koji je po brojnosti i kvalitetu kulturnih događaja, od njegovog dolaska, uporediv sa najambicioznijim i najposećenijim kulturnim ustanovama Beograda.\n21. februar 2020 –Radna grupa Vlade za zaštitu vazduha...\n25/02/2020, 3:40 am


Rusi napravili vakcinu protiv radioaktivnog zračenja\nNaslov: Rusi napravili vakcinu protiv radioaktivnog zračenja Sre 17 Okt - 13:33\nRusi napravili vakcinu koja neutrališe uticaj radioaktivnog zračenja\nNAUČNICI IZ VLADIKAVKASKOG NAUČNOG centra Ruske akademije nauka, napravili su jedinstvenu vakcinu koja neutrališe uticaj radioaktivnog zračenja na živim organizmima. Neobična vakcina najverovatnije će se koristiti za ruske spasioce koji su pomagali u otklanjanju posledica nesreće u blizini nuklearne elektrane u Fukušimi, u Japanu. Za vakcinu, koja je u završnoj fazi ispitivanja, zainteresovani su i japanski stručnjaci jer ovaj preparat deluje u slučaju da koncentracija radijacije u vazduhu bude čak hiljadu puta veća od dozvoljene granice.\nPo rečima načelnika odeljenja za biotehnologiju Vladikavkaskog centra, profesora Vjačeslava Malijeva, vakcina je napravljena u saradnji s američkom svemirskom agencijom Nasa, a ispitivanje je u završnoj fazi. Naučnim ispitivanjima u Severnoj Osetiji, radiobiolozi iz Nase priključili su se 2006. godine, posle eksperimentalnog poređenja ruske i američke vakcine. Eksperimentalne životinje su dobijale dozu visokog zračenja, posle koga ne bi mogle da prežive više od nedelju dana. One koje su vakcinisane američkim sredstvom uginule su četvrtog dana, a životinje koje su dobile ruski preparat uspele su da prežive. Dva meseca kasnije u njihovim organizmima nisu otkriveni bilo kakvi poremećaji.\nVakcina deluje u slučaju prekoračenja dozvoljene doze zračenja od preko hiljadu puta, tvrde naučnici iz Vladikavkaskog centra, ali zasad nema reči o kliničkoj primeni nove vakcine. Razrada i ispitivanje preparata za lečenje bolesti izazvanih radijacijom, kod kojih se razara tkivo na nivou ćelijske DNK, obično traju godinama, naglašava rukovodilac laboratorije Sveruskog centra za urgentnu i radijacijsku medicinu ruskog Ministarstva za vanredne situacije, Voldemar Tarita: “Među najjednostavnijim i najpristupačnijim sredstvima, koji smanjuju stepen uticaja radijacije na ljudski organizam su preparati joda, koji čuvaju štitnu žlezdu. Međutim, u slučaju normalnog uticaja zračenja, ne treba se baviti samo lečenjem lekovima i aditivima koji sadrže jod. Njihova prekomerna doza dovodi do negativnih posledica: alergije, koprivnjače, groznice i različitih oblika dermatitisa.”\nPo rečima Voldemara Tarite, svi ruski spasioci koji su radili u Japanu, nakon povratka u domovinu, biće pregledani posebnim instrumentima Sveruskog centra za urgentnu i radijacijsku medicinu MVS u Sankt Peterburgu. U Japanu, u oblastima koji su pogođeni zemljotresom i cunamijem, radi preko 150 ruskih spasilaca\nImamo 120 korisnika na forumu: 2 Registrovanih, 0 Skrivenih i 118 Gosta :: 2 Provajderi


Srbija i Rusija | Novosti.rs\nPRIJEM U RUSKOJ AMBASADI U BEOGRADU: Ambasador Bocan Harčenko poručio - Ne menjamo stav o Kosovu i Srpskoj (FOTO/VIDEO)\nSRBIJA i Rusija nastavljaju na najbolji mogući način da razvijaju i unapređuju odnose. Moskva ne menja stav oko Kosova i Metohije.\n07. 06. 2022. u 13:40\nBESRAMNI DESANT: Zbog vazdušnog zida oko Srbije sprečen dolazak Lavrova, Zapad ugrozio naše suvereno pravo (FOTO)\nPODIZANJEM vazdušnog zida oko Srbije, kojim je sprečen dolazak ministra spoljnih poslova Rusije Sergeja Lavrova juče u Beograd, naša zemlja se ni kriva ni dužna našla u epicentru obračuna Zapada sa Moskvom zbog ukrajinske krize i pored brojnih napora da očuvamo neutralnu poziciju.\n07. 06. 2022. u 09:00\nPLENKOVIĆ DELI LEKCIJE NAŠIM ZVANIČNICIMA: Nije vreme za dve stolice, Srbija mora dobro da pazi\nHRVATSKI premijer Andrej Plenković juče je komentarisao nedolazak ruskog ministra spoljnih poslova Sergeja Lavrova u Beograd i Srbiji poručio da "ovo nije vreme za sedenje na dve stolice":\n07. 06. 2022. u 06:20\nNOVI PRITISCI STIŽU NA JESEN: Beograd ne menja kurs prema Rusiji, ali nova vlada mogla bi da bude suočena i sa ovim pitanjem\nIZBORI u Srbiji tek što su završeni, a sve glasnije se govori o predstojećem talasu žestokih pritisaka sa Zapada na državno rukovodstvo Srbije da promeni svoju politiku prema Rusiji. Cilj očekivane diplomatske oluje, koja preti da se zakovitla nad našom zemljom, po ovim predviđanjima bio bi formulisan kao usaglašavanje spoljne politike Srbije sa EU i Zapadom, ili drugim rečima - uvođenje sankcija Moskvi.\n07. 04. 2022. u 08:00\nINTERVJU Jurij Pilipson, direktor u MIP Rusije: Razumemo koliko je teško da se oduprete Zapadu, stav Beograda zahteva hrabrost\nVISOKO cenimo održiv i odlučan stav srpskih partnera u međunarodnim poslovima. Taj stav zahteva priličnu hrabrost u uslovima masovne rusofobične kampanje koju su SAD i njihovi saveznici pokrenuli pod izgovorom "ukrajinskih događaja". Dobro razumemo koliko vam nije lako da izdržavate bahatu spoljnu navalu koja ima za cilj da otvorenim ucenama natera Beograd da se odrekne kvaliteta odnosa sa Rusijom i svojih nacionalnih interesa. Mora se pažljivo odmeravati svaki korak i delovati oprezno. Težak zadatak, ali izvodljiv.\n22. 03. 2022. u 10:00\nSLEDI BLOKIRANJE KLASTERA? Diplomata Zoran Milivojević o rezoluciji EP koja sadrži i “packe” Srbiji zbog odnosa sa Rusijom\nU JEKU rasprave o sukobu Moskve i Kijeva, Evropska unija "lupa packe" - Beogradu. U Rezoluciji o, kako su naveli, ruskoj agresiji protiv Ukrajine, koju su usvojili evroposlanici, pominju se posledice neusklađivanja Srbije sa sankcijama koje je Brisel uveo najvećoj zemlji sveta i "žaljenje" zbog aktuelnog stava naše države.\n01. 03. 2022. u 21:02\nODATA POČAST HRABRIM KOZACIMA: Poseta dokaz neraskidivog prijateljstva između srpskog i ruskog naroda\nDELEGACIJE Ambasade Ruske federacije i “Ruskog doma” u Beogradu, Ministarstva za rad Vlade Srbije i Grada Vranja, položile su vence na spomenik ruskim vojnicima Kubanske kozačke vojske u selu Korbevac kod Vranja.\n11. 02. 2022. u 14:02\nPROŽIVLJAVALA SAM SVAKU SRPSKU DRAMU: Dr Natalija Aleksejevna Naročnicka, inostrani član SANU\nPOSLE četrdeset godina, od kada je čuveni sovjetski istoričar i akademik, direktor Istorijskog instituta Akademije nauka SSSR Aleksej Leontjevič Naročnicki postao inostrani član Srpske akademije nauka i umetnosti, takvu čast je nedavno, u novembru prošle godine dobila i njegova ćerka Natalija.\n16. 01. 2022. u 09:00\nKANDIDAT ZA AMBASADORA SAD U BEOGRADU: Problem delovanje Dodika i pokušaji RS da se povuče iz zajedničkih institucija u BiH\nMEĐU najvećim problemima u regionu je situacija u BiH, zbog pokušaja RS da se povuče iz zajedničkih institucija i samostalnog delovanja srpskog člana predsedništva Milorada Dodika, ocenio je danas pred članovima Spoljnopolitičkog odbora Senata kandidat za novog američkog ambasadora u Srbiji Kristofer Hil.\n14. 12. 2021. u 23:37\nOVO JE KORNET ČIJU NABAVKU JE NAJAVIO PREDSEDNIK VUČIĆ: Protivoklopni sitem koji će dobiti srpska vojska je u samom svetskom vrhu (VIDEO)\nPREDSEDNIK Srbije Aleksandar Vučić najavio je posle razgovora sa ruskim predsednikom Vladimirom Putinom da će srpska armija do kraja godine dobiti protivoklopni sistem “Kornet”.\n25. 11. 2021. u 17:23\nPUTIN "SEČE" CENU GASA ZA SRBIJU: Uz novi dugoročni ugovor, Vučić će tražiti i povećanje količina za nas\nDA će glavna tema na predstojećem sastanku šefa ruske države Vladimira Putina i njegovog gosta, predsednika Srbije Aleksandra Vučića, biti cena gasa, već se zna, i pitanje je samo hoće li 25. novembra domaćini uvrstiti i našu zemlju u red privilegovanih država koje zbog dugoročnih ugovora imaju mnogo povoljniju cenu od sadašnje tržišne.\n21. 11. 2021. u 09:00\nVUČIĆ U SOČIJU S PUTINOM O GASU: Kako teku pripreme za razgovor predsednika Srbije i Rusije o energetici i Kosovu\nPREDSEDNIK Rusije Vladimir Putin 25. novembra će primiti predsednika Srbije Aleksandra Vučića u Sočiju, u rezidenciji "Bočarov ručej". Prvobitno se pominjalo da će se šefovi dveju država sastati u Moskvi, ali je Putinov program tako organizovan da je gost iz Srbije pozvan da doputuje u Soči.\n20. 11. 2021. u 09:00\nLAVROV I SELAKOVIĆ: Razgovarali o KiM, Balkanu i bilateralnim odnosima\nMINISTRI spoljnih poslova Rusije i Srbije Sergej Lavrov i Nikola Selaković razgovarali su danas telefonom o planovima za dalje kontakte na visokom nivou, rešenju problema Kosova i Metohije i aktuelnoj situaciji na Balkanu, saopštilo je Ministarstvo spoljnih posova Rusije.\n15. 11. 2021. u 19:28\nPOGLEDAJTE KAKO LETE SRPSKI Mi-35: "Leteći tenkovi" pod komandom srpsko-ruskih posada (VIDEO)\nZAJEDNIČKE rusko-srpske posade vojnih helikoptera Mi-35 na aerodromu Lađevci izvele su prve letove u okviru taktičkih letačkih vojnih vežbi „Bars 2021“, prenosi televizija „Zvezda“.\n12. 10. 2021. u 22:46 >> 23:02\nRUSKI I SRPSKI PILOTI NA NEBU SRBIJE: Međunarodna letno-taktička vežba BARS 2021\nPRIPADNICI Vojske Srbije i Vazdušno-kosmičkih snaga Ruske Federacije danas su započeli zajedničku letno-taktičku vežbu „BARS 2021“ (Bratstvo avijatičara Rusije i Srbije), koja će se ove nedelje realizovati na teritoriji Republike Srbije, saopštilo je Ministarstvo odbrane Srbije.\n11. 10. 2021. u 17:42\nVOZAČI Vojske Srbije osvojili su treće mesto i bronzanu medalju u finalnoj ekipnoj trci, koja predstavlja glavni događaj u disciplini „Vojni reli“ Međunarodnih vojnih igara.\nMINISTAR unutrašnjih poslova Aleksandar Vulin sastao se danas u parku Patriot kod Moskve, sa direktorom Federalne službe za vojno-tehničku saradnju generalom armije Dmitrijem Šugajevim sa kojim je razgovarao o nastavku saradnje dve zemlje u oblasti bezbednosti.\n17:57 DRŽAVNI SEKRETAR POSETIO SRPSKE SPORTISTE: "Nadamo se velikom uspehu naših predstavnika na Mediteranskim igrama"\nDRŽAVNI sekretar Ministarstva omladine i sporta Milan Savić posetio je danas srpske sportiste u Mediteranskom selu u alžirskom Oranu.


Kentera: Srbija suviše bitna na Balkanu da bi bila neutralna - European Western Balkans\nBEOGRAD – Srbija je suviše bitan faktor na Balkanu da bi vodila neutralnu spoljnu politiku, uveren je predsednik Atlantskog saveza Crne Gore Savo Kentera, a sličnog su misljenja bili i ostali učesnici današnjeg panela “NATO i Zapadni Balkan” koji je održan u okviru Pete NATO nedelje u Beogradu.\nDirektorka Centra za evroatlantske studije (CEAS) Jelena Milić je istakla da je za razliku od vremena kada su zemlje Istočne Evrope postajale članice NATO-a, za zemlje Zapadnog Balkana ovo zanimljiv, dinamičan, ali i komplikovan period.\n“Rusija nije bila revizionistička kada su se zemlje Istočne Evrope priključivale alijansi. Danas je teško vreme, još se ne mogu pretpostaviti posledice Bregzita na NATO, EU i proces evropskih integracija”, rekla je Milić.\nOna je ocenila da je u Srbiji trenutno apsurdno što je, prema istraživanjima, za vreme aktuelne vlasti podrška EU u Srbiji pala ispod 50 odsto.\n“EU se ovde predstavlja kao jedno od dva zla. Zato je naš pokušaj da široj javnosti objasnimo da ne možemo razdvajati transatlantsku alijansu od Evropske unije”, navela je Milić.\nPrema njenim rečima osim neprijateljskog delovanja Rusije, postoje i dodatne bezbednosne pretnje u regionu.\n“Zaustavljen je proceš reformi bezbednosnog sistema u zemljama Zapadnog Balkana, drugi problem je što postoji potpuni zastoj u suđenjima za ratne zločine pred regionalnim sudovima, kao i potpuna destrukcija dosadašnjih presuda u Hagu”, rekla je direktorka CEAS-a.\nOna smatra da članice NATO-a treba da politički budu što prisutnije na Balkanu.\nČlanstvo Crne Gore je, kako je rekla, za nju najbolja vest koja je u poslednjih 10 godina stigla sa Balkana.\nOn je dodao da nije bilo lako 11 godina objašnjavati narodu Crne Gore zašto ta država treba da postane članica NATO-a.\n“Trebalo je razbiti mit od odnosima Crne Gore I Rusije i o tome kako ne možemo jedni bez drugih”, rekao je Kentera.\nOn smatra da je sledeći kandidat za članstvo u NATO Makedonija u kojoj su se, kako kaže, stvorili uslovi za prijem, posebno otako je ta zemlja dobila novu vladu.\nI predsednik Atlantskog saveza Crne Gore smatra da politika neutralnosti Srbije nije održiva na duže vreme.\n“Srbija je suviše bitan faktor na Balkanu da bi bila neutralna i ne može se sedeti na dve ili tri stolice. I Crna Gora je to pokušavala, ali smo se na kraju opredelili da gledamo u budućnost, a ne u prošlost i Srbija treba da gleda šta je u interesu njenih građana, a ne Rusije, Amerike i EU”, poručio je Kentera.\nOn smatra da je na Balkanu dominantna refleksija razmišljanja iz SFRJ koja je, kako je rekao, nastavak lažne politike nesvrstavanja.\nGarčević je istakao da sva istraživanja javnog mnjenja u zemljama Zapadnog Balkana pokazuju zabrinutost građana za korupciju, vladavinu prava i civilnu kontrolu bezbednosnih službi.\n“Zato treba da razmotrimo ko nam nudo mogućnosti da to unapredimo, u kom sistemu možemo da implementiramo te tekovine, a ko nam se nameće kao alternativa intergracijama”, smatra Garčević.\nOn se zapitao kakvu neutralnost Srbija želi na Balkanu u 21.veku i da li je ona moguća.\n“Da li je to stvar samo političkog trenutka ili stavljate u stranu ozbiljnu raspravu o tome šta donosi članstvo u NATO”, rekao je Garčević.\nViši zvaničnik za Rusiju i Zapadni Balkan iz odeljenja za javnu diplomatiju Robert Pščel ocenio je danas da se region kreće u pravom smeru budući da sve zemlje žele da postanu članice Evropske unije.\nOn je naveo da NATO ne preferira neku zemlju na račun drugih, ocenivši da bi evropske integracije trebalo da donesu korist svima.\nZa nas je, kaže Pščel, veoma važno šta se dešava na Zapadnom Balkanu po pitanju bezbednosti i evropskih integracija, jer se ne može zamisliti da region bude izvan glavnih tokova.\n“EU je željeni cilj svih u regionu, NATO samo za neke, ali opet niko nije isključen, mi zelimo da svi imaju koristi od toga”, rekao je Pscel i podsetio da ta organizacija vodi politiku “otvorenih vrata” koju je potvrdila Crna Gora kada je postala njena članica.\nOn je istakao da NATO ima pozitivnu agendu za Zapadni Balkan i da nema “tajnih planova i tajno skovanih ideja”.\nOn je ponovio da KFOR ostaje kao neko ko je najvažniji u obezbeđivanju sigurnosti i bezbednosti na Kosovu i u zaštiti manastira.\nPščel kaže da treba rešiti problem dezinformisanja koje preovladava gotovo svuda, navodeći da to nije problem samo EU, NATO ili pojedinačnih zemalja. Ocenio je da to izaziva nepoverenje ili utiče na dobrosusedske odnose, te da je jako važno proveravati izvore.


Sport - datum: 2020-12-01 NAJBOLJI TENISER SVIJETA ZAPOČEO 297. NEDJELJU NA VRHU ATP LISTE\nNovak Đoković korak bliže vječnosti Đoković se približava Federeru\nTeniska sezona je završena, ali ATP lista se ažurira svakog ponedjeljka, a najbolji teniser svijeta Novak Đoković započeo je juče 297. nedjelju na vrhu. Đoković je tako još za korak približio Rodžeru Federeru i još 13. nedjelja mu nedostaje da stigne rekord Švajcarca. Rekorder bi Novak trebalo da postane 8. marta naredne godine. Na drugom mestu je Rafael Nadal, dok je trećeplasirani Dominik Tim. U najboljih pet se nalaze još Danil Medvedev i Rodžer Federer, a prvih deset na svijetu kompletiraju Stefanos Cicipas, Aleksander Zverev, Andrej Rubljov, Dijego Švarcman i Mateo Beretini.\nŠto se tiče ostalih srpskih tenisera, Dušan Lajović je na 26. mjestu, Filip Krajinović je plasiran pet pozicija niže, a Miomir Kecmanović je 44. U najboljih stotinu se nalazi i Laslo Đere, na 57. mjestu,\nTop 10: 1. Novak Đoković (Srbija) 12.030 bodova, 2. Rafael Nadal (Španija) 9.850, 3. Dominik Tim (Austrija) 9.125, 4. Danil Medvedev (Rusija) 8.470, 5. Rodžer Federer (Švajcarska) 6.630, 6. Stefanos Cicipas (Grčka) 5.925, 7. Aleksander Zverev (Njemčka) 5.525, 8. Andrej Rubljov (Rusija) 4.119, 9. Dijego Švarcman (Argentina) 3.455, 10. Mateo Beretini (Italija) 3.075.


RTCG - Radio Televizija Crne Gore - Nacionalni javni servis :: Ekonomija :: Za zajedničke projekte oko dva miliona eura\nCG I KOSOVO 29. 01. 2019. 16:40 >> 18:07 0\nCG I KOSOVO\nZa zajedničke projekte oko dva miliona eura\nViše od dva miliona eura na raspolaganju je potencijalnim korisnicima za zajedničke projekte Crne Gore i Kosova u oblastima zapošljavanja i turizma, poručeno je na konferenciji održanoj u Prištini povodom objave Drugog poziva IPA Programa prekogranične saradnje Crna Gora – Kosovo 2014-2020.\n"Ukupna raspoloživa sredstva Drugog poziva, koji je otvoren za projektne predloge do 15. aprila 2019, iznose 2,04 miliona eura, a potencijalni korisnici mogu kandidovati projekte u okviru tematskih prioriteta koji se tiču zapošljavanja, mobilnosti radne snage i socijalne i kulturne inkluzije s obje strane granice, te promocije turizma, kulturnog i prirodnog nasljeđa“, istakao je savjetnik zamjenice glavnog pregovarača Vučić Ćetković.\nOn je, kako je saopšteno iz Generalnog sekretarijata Vlade, ocijenio da je kvalitetna saradnja između dvije zemlje rezultirala ugovaranjem sedam projekata ukupne vrijednosti 2,3 miliona eura u okviru Prvog poziva za dostavljanje prijedloga projekata.\nĆetković je podsjetio prisutne da je u okviru Prvog poziva podneseno ukupno 75 projektnih predloga sa 10 puta većim traženim sredstvima nego što je bilo dostupno, što pokazuje potrebu i interesovanje potencijalnih korisnika s obje strane granice da zajednički realizuju projekte koji će doprinijeti unapređenju standarda i kvaliteta života ljudi u pograničnom području, što je ujedno i jedan od osnovnih ciljeva programa.\nSaradnja između Crne Gore i Kosova počela je 2010. godine i danas su vidljivi konkretni rezultati te saradnje, poručila je šefica Operativne strukture Kosova u Ministarstvu administracije lokalne samouprave Rozafa Ukimeraj. Ohrabrila je sve potencijalne korisnike da tokom trajanja ovog poziva razmotre uspostavljanje zajedničkih projekata sa opštinama i opštinskim institucijama koje su dio programa, jer one garantuju veću održivost projekata nakon završetka implementacije, ali i da očekuje projekte drugih potencijalnih korisnika.\nPredstavnik Kancelarije nacionalnog IPA koordinatora u Ministarstvu za evropske integracije Kosova, Agron Hoti, zahvalio je učesnicima na interesovanju i izrazio nadu da će se trend interesovanja potencijalnih korisnika nastaviti. Nada se, kako je dodao, da će i u okviru ovog Poziva biti uspješnih projektnih ideja i projekata koji će biti održivi i donijeti korist građanima koji žive u pograničnom području.\nŠef Odeljenja za saradnju u Kancelariji Evropske unije na Kosovu, Luiđi Brusa, pohvalio je kontinuirani uspjeh Crne Gore u sprovođenju bilateralnih prekograničnih programa, naročito Ministarstvo finansija Crne Gore u saradnji sa Kancelarijom za evropske integracije, imajući u vidu da je ovo već treći objavljeni poziv za dostavljanje projektnih prijedloga u finansijskoj prespektivi IPA II 2014-2020 gdje Crna Gora sprovodi programe u indirektnom upravljanju.\n„Ministarstvo administracije lokalne samouprave Republike Kosovo pokazuje da je uspješan partner i da postoji kvalitetna saradnja između ove dvije zemlje“, dodao je on.\nPodsjetio je da je Evropska unija za finansijsku prespektivu IPA II 2014-2020 opredijelila 8,4 miliona miliona eura za projekte i podršku ovom programu za tematske prioritete koji su vezani za zapošljavanje, turizam i zaštitu životne sredine.\nŠefica Zajedničkog tehničkog sekretarijata Sanja Todorović predstavila je ciljeve Drugog poziva, dostupne iznose, kao i opšta pravila za prijavljivanje projekata od strane potencijalnih korisnika.\nKosovo Crna Gora\nCG dobija eparhiju za Boku kotorsku?\nNema pomirenja dok Srbija i BiH ne priznaju Kosovo\n29. 04. 2019. 6


NSinfo: Besplatni pregledi za male sportiste\nBesplatni pregledi za male sportiste\nSpekulacije o ukidanju jedinog odeljenja sportske medicine Doma zdravlja „Novi Sad”, koje su se pojavile u poslednje vreme, neosnovane su\nPo rečima načelnice Službe specijalističko-konsultativne delatnosti dr Olgice Jukić Neatnice, to odeljenje, u kojem rade četiri lekara specijalista sportske medicine, ne ukida se, niti je ikada bilo u planu njegovo ukidanje.\n– Naprotiv, u našoj ustanovi su obezbeđeni najbolji uslovi za rad što se tiče prostora i opreme za to odeljenje, upravo imajući u vidu značaj bavljenja sportom u prevenciji bolesti i podsticanju zdravih stilova života – rekla je za Dnevnik dr Olgica Jukić Neatnica. – Najnovijim pravilnikom definisane su usluge iz oblasti sportske medicine za koje Republički fond za zdravstveno osiguranje obezbeđuje novac.\nTo je veoma dobra vest, kako kaže naša sagovornica, za decu sportiste od šest do 14 godina, kao i za njihove roditelje. Početkom godine sve filijale RFZO-a su obaveštene o tome da je poslednjeg dana decembra 2016. godine na snagu stupio novi Pravilnik o ugovaranju zdravstvene zaštite iz obaveznog zdravstvenog osiguranja s davaocima zdravstvenih usluga.\n– U skladu s tim pravilnikom, utvrđivanje opšte zdravstvene sposobnosti dece od šest do 14 godina za bavljenje sportskim aktivnostima, kao i posebnih zdravstvenih sposobnosti je besplatno – navodi sagovornica Dnevnika. – Osim toga, obavljaće se i kontrolni pregledi za utvrđivanje opšte, odnosno posebne zdravstvene sposobnosti dece od šest do 14 godina za bavljenje sportom. Za te usluge RFZO obezbeđuje novac i one su besplatne za korisnike, a primena tog pravilnika je obavezujuća za celu Srbiju.\nPo načelnicinim rečima, građani i sportisti koji se povrede tokom sportskih aktivnosti treba da se jave izabranom lekaru opšte prakse. U zavisnosti od kompleksnosti povrede, lekar će ih dalje upućivati na potrebne preglede i lečenja.\nizvor: dnevnik.rs, foto: tiverylucky/freedigitalphotos.net\n... Novi Sad, sport


Govedarica osudio progon roditelja brutalno ubijenog Davida Dragičevića\nSAOPĆENJE Predsjednik Srpske demokratske stranke\nOn je pozvao nadležne institucije da smjesta puste na slobodu sve privedene iz grupe "Pravda za Davida" i da se prekine atmosfera linča koju režim provodi\nGovedarica: Riješite slučaj ubistva Davida Dragičevića\nHapšenje roditelja Davida Dragičevića i nasilje koje danas policija provodi nad grupom "Pravda za Davida" predstavljaju čin institucionalnog progona osoba koje traže samo istinu i pravdu, rekao je predsjednik SDS-a Vukota Govedarica.\nOn je pozvao nadležne institucije da smjesta puste na slobodu sve privedene iz grupe "Pravda za Davida" i da se prekine atmosfera linča koju režim provodi.\n- Zar je ugrožavanje sigurnosti tražiti istinu o ubistvu Davida Dragičevića? Gdje, kada i čiju sigurnost je ugrozio Davor Dragičević? Uhapsite Davidove ubice i njihove saučesnike, a ne roditelje koji traže istinu za svoje ubijeno dijete - poručio je Govedarica.\nPredsjednik SDS-a je poručio da Srpska demokratska stranka traži od MUP-a RS i od nadležnog tužilaštva da, umjesto represije i progona porodice Dragičević, što hitnije riješe ubistvo Davida Dragičevića da bi se stvorile pretpostavke da se utvrdi istina i pravda koju svi čekamo već devet mjeseci.\nKRAJIŠNIK PISAO, GOVEDARICA ČITAO: SDS po mjeri ratnog zločinca\nMilovan Bjelica: Pogubljenost u stranci traje od izborne noći


Ko je novi direktor OŠ ''Vojislav Voka Savić''? – GEM info\nKo je novi direktor OŠ ”Vojislav Voka Savić”?\n30. aprila 2019. 5. maja 2019. Redakcija 1 Comment\nUčitelj Nenad Živanović novi je direktor osnovne škole ”Vojislav Voka Savić”. Nakon odlaska u zasluženu penziju direktora škole i nastavnika matematike Zorana Protića, podršku kolektiva nakon višemesečne izborne procedure dobio je učitelj Živanović. Kako ističe prva promena je vezana za organizaciju nastave. Učenici prvog i drugog razreda od sada će uvek imati nastavu u prvoj smeni a produženi boravak u drugoj čime se izašlo u susret zahtevima i potrebama savremene porodice.\nSvoj četvorogodišnji mandat na mestu direktora OŠ ”Vojislav Voka Savić” učitelj Nenad Živanović doživljava kao veliku čast i obavezu ali i priznanje za višedecenijski rad i vernost jednoj od najstarijih osnovnih škola na teritoriji Beograda.\nNenad Živanović, direktor OŠ “Vojislav Voka Savić”\nNaša škola je nosilac obrazovanja u našoj opštini, samim tim je i čast i odgovornost ogromna. Vezan sam za nju 33 godine i kao đak ove škole i kao zaposlen – dodao je novi direktor.\nSa ciljem da svoje planove realizuje u naredne četiri godine novoizabrani direktor očekuje i podršku kolektiva škole.\nSvaka ustanova da bi funkcionisala zahteva punu saradnju svih zaposlenih. Naša škola će ući u drugi režim rada da bi izašli u susret zahtevima i potrebama savremene porodice. Učenici prvog i drugog razreda od sada će uvek imati nastavu u prvoj smeni a produženi boravak u drugoj smeni. Želimo da izađemo ljudima u susret i da ta nastava bude još efikasnija- izjavio je Nenad Živanović.\nPosebna pažnja biće posvećena investicionom održavanju škole i građevinskim projektima bitnim za izdvojena odeljenja i seoske škole u Burovu, Drenu i Šopiću.\nUpis prvaka u OŠ ”Vojislav Voka Savić” trajaće još mesec dana, za sada je broj upisane dece zadovoljavajući, a očekuje se i formiranje četvrtog odeljenja.\nHteo bih da napomenem roditeljima koji imaju dilemu gde da upišu decu ove školske godine, da imaju na umu da svi mi iz OŠ “Vojislav Voka Savić” smo spremni da sve svoje kapacitete uložimo u njihovu decu narednih osam godina, da im bude prijatno i ugodno, i da izađu odavde ne samo kao dobri učenici već kao i dobri ljudi – dodao je Živanović.\nSa posebnim ponosom u osnovnoj školi ”Vojislav Voka Savić” govori se o uspesima učenika tokom ove školske godine.\nImamo dva učenika koji će ići na državno takmičenje iz matematike, dva učenika iz književne olipmijade, iz geografije četvoro, 1 učenik iz biologije kao i francunskg jezika- dodao je direktor škole.\nEntuzijazam, pozitivna atmosfera i predan rad, jedinstvo kolektiva, učenika i roditelja, ciljevi su koje želi da postigne novi direktor, a za to mu je neophodna podrška svih Vokinaca.\nOsnovna škola “Vojislav Voka Savić” osnovana je 1889. godine u Lazarevcu i smatra se za jednu od najstarijih škola na području Beograda. Pored matične škole postoje i tri područna odeljenja: Šopić, Dren i Burovo. Ime nosi po borcu Drugog svetskog rata, Vojislavu Saviću.\nŠeruj post "Ko je novi direktor OŠ ”Vojislav Voka Savić”?"\n← Danas je Velika subota, učinite dobro delo\nTrupa “Premijer” odigrala komad kanadskog autora Milovana Mračevića „Zlatna groznica – iseljenička trilogija“ →\nKomentar na vest “Ko je novi direktor OŠ ”Vojislav Voka Savić”?”\n4. septembra 2019. at 13:15\nDa li ce se stvarno izaci u sustret roditeljima dece koja idu u drugi razred ili ce te nas ostaviti “na cedilu”


Nedeljni horoskop za period od 16. do 22. februara\nObjavljeno 16.02.2015. u 21h\nOVAN – Tokom ovog perioda poslovna situacija može da se iskomplikuje. Vrlo se lako može pokazati da u kolektivu u kom radite imate dosta neprijatelja koji pokušavaju da opstruišu vaš uspeh i dokazivanje kod nadređenih. Merkur u Ribama i Sunce u Ribama doneće vam dosta tajnih neprijatelja na poslu, dok će vaš vladar Mars u Ovnu moguće praviti problem sa novcem koji vam naglo odlazi na popravke kvarova bilo na kolima ili instalacijama u kući. Kada je ljubav u pitanju, tek će početkom marta Venera ući u vaš znak donoseći vam konačno ljubav. Kraj februara je obeležen nejasnim odnosima, tajnim vezama i nesporazumima sa partnerom.\nBIK – Poslovna situacija tokom ovog perioda može krenuti u pravcu inostranstva i sve veće potrebe da komunicirate sa ljudima koji dolaze iz daleka. Takođe će vas obuzeti potreba da menjate nešto u svojoj struci ili poslu, da se edukujete ili da menjate sredinu. Nije još vreme za tako nešto, ali ćete generalno tokom ovog perioda voditi mnogo takvih razgovora. Kada su emocije u pitanju, vi ni sami kao da niste sigurni šta želite. Porodica vam je stabilna ali tokom ovog perioda vi konačno po prvi put počinjete da razmišljate o sebi i svojim potrebama. Završavate jedan ciklus tokom ove godine i imate potrebu da krenete ispočetka skoro na svakom polju, kako poslovnom tako i emotivnom. Čini se kao da ste prerasli partnera, željni ste promena.\nBLIZANCI – Period koji je pred vama donosi boljitak na polju posla, naročito početak marta koji je inače i najbolji period u celoj ovoj godini za vašu karijeru. Ovaj period otvara mogućnosti da dobijete premeštaj na bolje radno mesto ili aktivniju komunikaciju na polju posla. Sunce u vašem polju posla i Neptun u konjukciji 21. februara doneće vam izuzetne šanse za uspeh, naročito ako radite u oblasti farmacije, hemije, nafte ali i medicine, kulture, obrazovanja. Kada je ljubav u pitanju, tokom ovog perioda budite ipak oprezni, nesporazumi su mogući, a ljubavi koje vam se nude moraju ostati tajna.\nRAK – Pred vama je prilično stresan poslovni period koji počinje 21.februara ulaskom Marsa u Ovna, vaše astrološko polje posla. Stres može biti izazvan pojačanim pritiskom nadređenih da više radite, pravno administrativnim problemima, potrebom da se dokazujete kao i otvorenom kritikom upućenom na vaš račun u vezi posla koji obavljate. Takođe, čuvajte se tokom ovog perioda finansijske „policije“, vi koji radite privatan posao.U ljubavi je situacija značajno bolja, partner može da vam pruži podršku kao i cela vaša porodica. Početak marta može biti skopčan sa novim poznanstvima.\nLAV – Dobar poslovni period je pred vama. Lavovi koji nisu zadovoljni poslom trebali bi da se potrude da potraže nešto bolje, naročito posle 21.februara, dobar trend se nastavlja i mogućnosti se otvaraju. Priliv novca će vas iznenaditi i vi konačno isplivavate iz nekih dugova koji su vas pratili dve zadnje godine. Kada je ljubav u pitanju, vi ste trenutno najpovlašćeniji znak, i ako ste usamljeni, u vaš život bi mogla ući starija osoba od vas do 7 godina, razvedena, prilično stabilna. Ovo jeste vaše vreme za uspostavljanje trajnih stabilnih odnosa.\nDEVICA – Period koji je pred vama može doneti pad aktivnosti, pad koncentracije i pojačan pritisak na poslu. Izmorio vas je retrogradni Merkur kroz Vodoliju, i njegov ulazak u Ribe tokom ovog perioda samo će dodatno iskomplikovati situaciju jer ste zbunjeni, konfuzni i nemate moć jasnog rasuđivanja. Nemojte potpisivati ugovore i pazite na papire tokom ovog perioda, a ako možete – odmorite se. Kada je ljubav u pitanju nekako tokom ovog perioda kao da će vam razum ipak biti u prvom planu. Tajne ljubavi su moguće kao i vraćanje na neke stare ljubavi koje bi bolje bilo držati u tajnosti.\nVAGA – Ovo je period u kom je sva aktivnost usmerena na polje radnog mesta, posla ali i zdravlja. Na ovom polju konačno vas očekuju pozitivne situacije pa dajte sve od sebe da uradite što više možete da biste iskoristili dobre prilike koje vam se otvaraju. Konačno ćete biti primećeni od strane nadređenih, a nepravdu koju ste možda na neki način trpeli tokom prethodnog perioda, konačno ćete ispraviti. U ljubavi je situacija povoljna za sklapanje bračnih ugovora i mnoge Vage u dugoj vezi konačno će rešiti da počnu zajednički život sa partnerom. Takođe, raščistiće se neka emotivna situacija koja vas je dugo mučila.\nŠKORPIJA – Pred vama je vrlo važan poslovni period u kom možete dobiti šansu da promenite posao ili da konačno rešite vrlo napetu poslovnu situaciju koja traje zadnje dve godine. Postoji mogućnost da učvrstite svoju poslovnu poziciju ili da započnete nešto drugo baš po savetu pretpostavljenih ili osoba sa kojima ste nešto ranije radili. Potrudite se da tokom ovog perioda budete aktivniji u komunikaciji. Ljubav tokom ovog perioda dolazi preko posla. Slobodne Škorpije, ako menjate radno mesto možete baš u toj situaciji sresti novog partnera. Vaši problemi konačno počinju polako da se rešavaju.\nSTRELAC – Pred vama je period u kojem ćete morati biti veoma taktični i strpljivi u komunikaciji na poslu. Morate balansirati i veoma voditi računa o tome šta i kome pričate. Neke vaše reči ili postupci iz prethodnog perioda sada se mogu potpuno pogrešno preneti ili protumačiti. Niste u prilici da kontrolišete svoju poslovnu situaciju i zato se potrudite da budete strpljivi i taktični. Kada je ljubav u pitanju, tokom ovog perioda moglo bi doći do sukoba i potpunog nerazumevanja od strane partnera. Prilično buran period sukoba, svađe i nesporazuma. Ovo nije trenutak za započinjanje nove veze, a ako ste u staroj vezi i želite da je sačuvate, bolje da veće rasprave ostavite za neko drugo vreme.\nJARAC – Pred vama je važan poslovni period, veoma dobar za komunikaciju i ispravljanje nekih nesporazuma iz prethodnog perioda. Moguća su kraća putovanja, razgovori sa pretpostavljenima i nove šanse na poslu za neko unapređenje. Konačno izlazite na kraj sa problemima koji su vas veoma pritiskali zadnjih meseci. Na emotivnom planu ste dozvolili da drugi problemi utiču na vaše emotivne odnose tako da je bilo dosta nesporazuma sa partnerom. Sada ljubav ulazi u mirniji period, odlični odnosi sa prtnerom, planiranje nekih kraćih odmora i kontakti sa rođacima iz susednih mesta. Nova ljubav je baš u susedstvu, Bik ili Ovan.\nVODOLIJA – Konačno stabilan finansijski period je pred vama, ali i priliv novca i kontrola nad finasijama koju polako uspostavljate. Imali ste veoma mnogo stresa na finasijskom planu zadnjih meseci, kulminacija je dostignuta i posle 21.februara konačno razrešavate dugogodišnju muku po pitanju posla i novca, pašće vam veliki teret sa srca jer ste probleme verovatno nosili sami. Kada je ljubav u pitanju, ovo je vreme ispita za one Vodolije koje su u braku ili dugim vezama. Sada ćete imati priliku da proverite s kim ste proveli svoje vreme i život. Slobodne Vodolije mogu početkom ovog perioda započeti novu vezu.\nRIBE – Kada je posao u pitanju, tokom ovog perioda nećete osetiti neke veće probleme, ali i dalje morate nastaviti da se trudite da radite jer se od vas očekuje veće zalaganje i preuzimanje većih odgovornosti. Sada vam se neće isplatiti da odlažete poslovne obaveze i izvrdavate od odgovornosti i obćanja koje ste dali. Na polju ljubavi i porodice je veoma napeta situacija, a prisutna je i loša komunikacija sa partnerom. Već neko vreme vas pritiskaju emotvni problemi i to se nastavlja i tokom ovog perioda. Morate biti strpljivi i sačekati drugu polovinu marta da se situacija smiri.\nTagovi:Astro, astrologija, astroprognoza, horoskop, nedeljni horoskop


Srpska lista: Aleksandar Jablanović je samozvanac – GracanicaOnline.Info\nСрпска листа: Александар Јаблановић је самозванац\nSrpska lista: Aleksandar Jablanović je samozvanac\n6. aprila 2017. 2 min read\nPovodom iformacije da je Aleksandar Jablanović novi šef Srpske liste i izjave zamenika kosovskog premijera, javnom servisu Srbije, Branimira Stojanovića da to nije tačno, saopštenjem, koje niko nije potpisao, oglasila se Srpska lista. Saopštenje prenosimo u celosti…\nSaopštenje Srpske liste\nPoslanička grupa Srpske liste najoštrije osuđuje novi pokušaj političkog prevrata, koji nastoji da izvede samozvanac Aleksandar Jablanović, lažno se predstavljajući kao predsednik naše političke organizacije. Predsednik Srpske liste je Slavko Simić. Aleksandar Jablanović se samoprograsio za predsednika, bez podrške srpskih poslanika. Pokušao je da obmane i izmanipuliše Kancelariju za registraciju političkih partija. Očekujemo da će se o svemu uskoro detaljno oglasiti Centralna izborna komisija, koja razmatra lažnu dokumentaciju predatu toj Kancelariji, bez pečata i saglasnosti ovlašćenog predstavnika Srpske liste Slavka Simića.\nSasvim je jasno da je reč o novom očajničkom pokušaju da se srpska politička volja stavi pod dirigentsku palicu samovolje pojedinaca, lojalnih onima koji podržavaju napade na interese srpskog naroda i tako, zarad ličnog interesa, dodatno odlože proces formiranja Zajednice srpskih opština. Jablanović već duže vreme pokušava da silom i u dosluhu sa jednim delom vrha vlasti u Prištini, preuzme kontrolu nad političkim životom i voljom našeg naroda, praveći privatne aranžmane sa pojedincima i spletkareći protiv interesa sopstvenih sunarodnika, svih graćana koji žive na Kosovu, pa čak i dojučerašnjih kolega.\nOd osnivanja Srpske liste, Jablanović je glavni izvor sukoba i izazivanja podela. Sada, kada je potpuno raskrinkan i posle izbacivanja iz kosovske, najuren i iz Vlade Srbije, pokušava Srpsku listu da tretira kao ličnu svojinu i razbije jedinstvo Srba u institucijama. Aleksandar Jablanović nema nikakvo političko uporište u narodu, niti mogućnost da utiče na volju poslanika Srpske liste, koji će nastaviti da brane i srpski narod i našu političku organizaciju od ovog kriminogenog i antisrpskog nasrtaja. Jablanović može, ako želi, da pravi političku stranku, ali dok god naš glas može da se čuje, neće se kriti iza Srpske liste.\nAleksandar Jablanović može, ako želi, da proda i svoj integritet, obraz, i dedovinu, ali interesi srpskog naroda na Kosovu nisu na prodaju.\nTags: Aleksandar Jablanović Branimir Stojanović Slavko Simić Srpska lista šef Srpske liste\nPrevious Jablanović novi predsednik Srpske liste\nNext Evropska unija je zabrinuta zbog nesprovođenja odluke Ustavnog suda o povratku zemlje manastiru Visoki Dečani


Univerzitet Crne Gore - Cilj bolje doktorske studije\nHome / Media / Press / Vijesti sa fakulteta / Cilj bolje doktorske studije\nCilj bolje doktorske studije\n13.12.2016. Odbor za doktorske studije Univerziteta Crne Gore\nNa poziv rektorke Radmile Vojvodić Univerzitet Crne Gore posjetila je rukovoditeljka Doktorske škole Univerziteta u Ljubljani prof. dr Aleksandra Kanjuo Mrčela. Ona je u toku dvodnevnog radnog sastanka sa članovima Odbora za doktorske studije razgovarala o mogućnostima za dalje unapređenje doktorskih studija na Univerzitetu Crne Gore i konkretnoj saradnji dva univerziteta u toj oblasti za šta postoji obostrana spremnost. Tokom susreta pozdravljen je napredak koji je Centar za doktorske studije Univerziteta Crne Gore postigao za 15 mjeseci od osnivanja.\nJedan od konkretnih oblika saradnje je organizacija ljetnje škole, koja bi u Crnoj Gori okupila doktorande dva univerziteta iz oblasti društveno-humanističkih nauka i umjetnosti, potom individualna i saradnja među studijskim programima, ali i učešće na doktorskim radionicama i seminarama naših doktoranada i mentora na Univerzitetu u Ljubljani.\nPoseban akcenat u toku sastanka stavljen je na realizaciju doktorskih studija – od izbora mentora, njihovog rada sa doktorandima, kvalifikacijama na osnovu kojih se biraju, rada komisija na doktorskim studijama, do pripreme kandidata za upis na studije i procedura koje treba da prođu do odbrane teze.\nOcijenjeno je da treba istrajati na principima koje slijede oba univerziteta o referentnosti mentora, odnosno da moraju imati objavljene radove na SCI listama iz područja iz kojeg se biraju za mentora. Ovi kriterijumi koji vrijede i za komentore, kako je saopšteno, osiguravaju dobar kvalitet doktorskih studija. Isto pravilo treba primjenjivati i na doktorande koji bi trebalo da imaju objavljen ili prihvaćen rad za objavu iz doktorata.\nUkazano je i na značaj Regionalne platforme za mjerenje i saradnju u visokom obrazovanju i istraživanju za unapređenje doktorskih studija u regionu i najavljeno da bi uskoro mogla biti gotova baza eksperata – potencijalnih mentora koja će biti dostupna i studentima doktorskih studija Univerziteta Crne Gore. Ocijenjeno je da je internacionalizacija doktorskih studija veoma važna, jer se tako obezbjeđuje veći kvalitet.\nČlanovi Odbora za doktorske studije Univerziteta Crne Gore saopštili su da su iskustva slovenačkih kolega dragocjena i korisna. Navedeno je i da se doktorske studije na Univerzitetu Crne Gore nalaze u kompleksnom razvojnom trenutku, a da će novi master, koji proizilazi iz reformisanog modela studija, dati dobru osnovu za kvalitet doktorskih studija kojem Univerzitet teži.\nNa sastanku je saopšteno i da je Univerzitet otvorio mentorsku listu, koja je internacionalizovana, i da je kao prelazno rješenje uvedeno komentorstvo, a sve u cilju postizanja većeg kvaliteta i bolje referentnosti studija, doktoranada i doktorata.\nProfesorica Kanjuo Mrčela podržala je aktivnosti Odbora za doktorske studije Univerziteta Crne Gore i izrazila spremnost za saradnju. U toku prezentacije desetogodišnjeg iskustva Doktorske škole, kojom rukovodi, rekla je da bi u komisije na doktorskim studijama trebalo da budu birani najreferentniji nastavnici iz konkretnih oblasti i da je obaveza da bar jedan član bude sa nekog drugog univerziteta, što je pravilo i na Univerzitetu Crne Gore.\nOna je objasnila proceduru upisa na doktorske studije na Univerzitetu u Ljubljani koji započinje Info danima o doktorskim programima, a nastavlja se raspisivanjem oglasa, nakon čega kandidati dostavljaju „idejnu skicu doktorskog rada“ koju mora potpisati potencijalni mentor. Tek nakon tog potpisa, slijedi prijava i upis na doktorske studije. Organizuju se i dva doktorska seminara – prvi kada kandat prijavi temu koju predstavlja komisiji, javnosti i drugim doktorandima. Drugi je svojevrsna generalna proba pred odbranu rada, kada ista publika daje eventualne sugestije kandidatu i mentoru i rasterećuje ih pred sami čin odbrane.


Erasmus Mundus > Serbie\nErasmus Mundus je program podrške saradnji i mobilnosti u visokom obrazovanju kroz promovisanje najkvalitetnijih evropskih master i doktorskih studija.\nProgram ima za cilj unapređenje kvaliteta visokog obrazovanja i međukulturnog razumevanja kroz saradnju sa partnerskim zemljama (zemlje koje nisu članice EU-prim. prev.). Njime se želi povećati atraktivnost i prepoznatljivost evropskog visokog obrazovanja širom sveta i Evropska unija kao jedan od centara izuzetnosti.\nKonkretnije rečeno, program funkcioniše tako što studentima i nastavno-naučnom osoblju is svih zemalja sveta daje mogućnost upisa tj. uključivanja u postdiplomske studije na visoko-školskim institucijama Evropske unije i obratno tj. omogućava se mobilnost studenata i nastavnika iz EU u partnerske zemlje.\nEvropska unija obezbeđuje stipendije kako za državljane partnerskih zemalja koji su primljeni na Erasmus Mundus master i doktorske studije u zemljama Evropske unije, tako i za EU državljene koji će studirati na partnerskim univerzitetima.\nSvi Erasmus Mundus master i doktorski programi vode ka dobijanju dvostruke ili višestruke diplome pošto je studiranje na barem dva univerziteta unutar konzorcijuma obavezno.\nErasmus Mundus program raspolaže sa budžetom od 930 miliona eura za 2009-2013 od koga se 90% izdvaja na stipendije a preostali deo, dodeljuje se kao neposredna podrška univerzitetima učesnicima za organizacione pripreme.\nEM podržava i projekte čiji je cilj širenje dostupnosti, atraktivnosti i uopšte informacija o evropskom obrazovnom prostoru. Ključni aspekt je internacionalizacija visokog obrazovanja i međusobno priznavanje kvalifikacija sa partnerskim zemljama. U ovoj akciji pored visokoškolskih mogu učestovati i ostale institucije – javna i privatna preduzećima koja imaju aktivnu ulogu u oblasti visokog obrazovanja. Novina u drugoj fazi programa je to što u okviru ove akcije partnerstvo mogu činiti najmanje 3 institucije iz EU i 2 iz partnerskih zemalja.\nTrenutno je u toku Erasmus Mundus II faza koja traje od 2009. do 2013. i nastavak je prve faze programa koja je pokrivala period 2004-2008.\nDetaljnije informacije o programu i uslovima konkurisanja može se naći u Vodiču za program.\nTempus Kancelarija u Srbiji\nErasmus Mundus - Evropska Komisija\nErasmus Mundus - Stipendije\nEU scholarships for Western Balkans


APV: Ulaganje u putnu infrastrukturu i u 2018. | TV KANAL 9 NOVI SAD\nNaslovna EMISIJE APV: Ulaganje u putnu infrastrukturu i u 2018.\nAPV: Ulaganje u putnu infrastrukturu i u 2018.\nVIDEO K9: Veliki je napredak ostvaren na polju infrastrukturnih projekata u Vojvodini, zaključak je nakon sastanka predsednika pokrajinske vlade i ministarke infrastrukture. Potvrđen je završetak Žeželjevog mosta, izgradnja železnice Novi Sad - Zrenjanin - Borča, rekonstrukcija pruge Petrovaradin - Beočin i mnogim drugim projektima.\nIgor Mirović i Zorana Mihajlović izrazili su zadovoljstvo što je zajednički rad, kroz ovu radnu grupu formiranu u februaru, doveo do značajnih pomaka u realizaciji najkrupnijih projekata u sektorima putnog, železničkog i vodnog saobraćaja, komunalnih delatnosti, vodosnabdevanja i prostornog planiranja.\nOtuda, prema njegovim rečima, iz meseca i u mesec može da se prati dinamika realizacije svih projekata, ali i da se pokreću novi projekti.\n„Rekonstrukcija puta od Žablja do Zrenjanina je na samom kraju. Zajednički smo definisali početak postupka za izradu projektne dokumentacije za buduću brzu saobraćajnicu Novi Sad- Zrenjanin- Borča, takozvano „Vojvođansko P“. Imamo jedan razvojni projekat koji će biti rađen po uzoru na pripremu projekta Fruškogorskog koridora, kako bi mogli da nađemo investitora. To je važno za Banat, kao manje razvijenu sredinu u Vojvodini i Srbiji, što će doprineti njegovom bržem razvoju“, rekao je Mirović i dodao da se danas razgovaralo i o Fruškogorskom koridoru, kao i o novom projektu transformacije pruge Petrovaradin-Beočin u „zelenu stazu“ za pešake i bicikliste.\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović rekla je da je vrednost infrastrukturnih projekata koji se realizuju u Vojvodini gotovo dve milijarde evra, samo u oblasti železnice, a da se u održavanje i rehabilitaciju puteva u Vojvodini ulaže 20 miliona evra.\n“U 2018. očekuje nas na proleće puštanje železničkog i drumskog saobraćaja na Žeželjevom mostu, potom i završetak svih pristupnih saobraćajnica. Na pruzi Beograd-Budimpešta, očekuje nas nastavak radova na dve deonice gde je izvođenje već počelo i potpisivanje komercijalnog ugovora za treću deonicu, od Novog Sada do Subotice. U januaru se raspisuje tender za nastavak radova na Ipsilon kraku kod Subotice, a kroz program „Puteva Srbije“ obezbeđeno je da praktično nema dela Vojvodine u kojoj neće biti rađena rehabilitacija ili održavanje nekog puta”, rekla je Mihajlovićeva u izjavi medijima nakon sednice Radne grupe za praćenje realizacije infrastrukturnih projekata na teritoriji AP Vojvodine.\nMihajlovićeva je zahvalila predsedniku Pokrajinske vlade Igoru Miroviću na dobroj saradnji u 2017. godini i pohvalila rad zajedničkog tela Vlade Srbije i Vlade AP Vojvodine koje je formirano u februaru ove godine.\n“Pokazali smo da smo brži i efikasniji kad zajedno donosimo odluke i radimo zajedno. Zahvaljujući tome, ove godine spojen je Žeželjev most, imamo dogovor o prioritetima u održavanju puteva u Vojvodini, kao i u vezi sa održavanjem nekoliko pruga na teritoriji Vojvodine, koje će finansirati lokalne samouprave, uz pomoć Pokrajinske vlade ”, dodala je Mihajlovićeva.\nNa današnjoj sednici bilo je reči i o projektima prekogranične saradnje sa Mađarskom i Rumunijom, kao i projektima u oblastima vodosnabdevanja, gde su iz programa sa nemačkom razvojnom bankom KfW već završene fabrike vode u Somboru i Vršcu i ugovoreni novi projekti koji će rešiti pitanje vodosnabdevanja u Kikindi i Vrbasu, kao i fabrike vode u Novom Bečeju čiju izgradnju će finansirati Pokrajina.\nPrethodni tekstInterkulturalna događanja – Društvo Slovenaca Kredarica neguje slovenački jezik\nSledeći tekstI u 2018. popusti za porodice sa troje i više dece


EXPRES - Diković najavio modernizaciju naoružanja: Stižu "nora" i "lazar"\nDiković najavio modernizaciju naoružanja: Stižu "nora" i "lazar"\nBEOGRAD - Načelnik Generalštaba Vojske Srbije Ljubiša Diković najavio je modernizaciju oružanih snaga, uključjući nabavku dva višenamenska helikoptera, haubica "nora", oklopnog vozila "lazar" i istakao da je vojska spremna da reaguje na bilo kakvu terorističku pretnju.\n"Pravo je svake zemlje da se naoružava u skladu sa svojim procenama i ciljevima, pa evo, i mi se naoružavamo", rekao je Diković u intervjuu za RTS-ovu emisiju "Dozvolite...".\nOsvrćući se na učestale najave naoružavanja hrvatskih oružanih snaga, Diković je istakao da je pravo svake zemlje da oprema svoje oružane snage u skladu sa svojim procenama i ciljevima.\n"Pa evo i mi se naoružavamo. I mi razvijamo sredstva i sisteme, isto tako velikog dometa. Pa eto neko može reci da se Srbija naoružava da bi ugrozila bezbednost neke zemlje u regionu, a to u stvari nije tako. Srbija danas nije opasnost za bilo koju zemlju i ja tako tumačim naoružavanje Republike Hrvatske", rekao je prvi čovek Vojske Srbije.\nDiković je, međutim, ukazao da Srbija mora da razvija sisteme koji mogu da izvrše udar na tuđu teritoriju, jer bi ugrožavanje bezbednosti i potencijalna agresija na našu zemlju krenuli iz neke od zemalja u okruženju.\n"Nadamo se da se to neće dogoditi, ali vojnicko razmišljanje mora biti i mora nas voditi ka tome da u zaštiti intergriteta imamo snage i sposobnosti da uzvratimo udar na teritoriju zemlje agresora", rekao je general.\nGeneral je rekao da će zbog restriktivnog budžeta prioritet imati modernizacija postojećeg naoružanja i kupovina od domaćih firmi, dok će tek kraju uslediti kupovina na svetskom tržištu.\nPrvi čovek vojske je podsetio da je tokom 2015. godine obeležen niz važnih vojnih i nacionalnih jubileja, i da je Vojska Srbije na sedmom mestu u Evropi po broju ljudi angažovanih u multinacionalnim operacijama, preneto je na sajtu RTS-a.\nNacelnik Generalštaba kaže i da je vojska održala nivo svojih operativnih sposobnosti i bila spremna da reaguje na sve rizike i pretnje po bezbednost Srbije i njenih građana.\nOn je istakao i da će se 2015. godina pamtiti po tragicnom dogadaju pada helikoptera Vojske Srbije u kojem su stradala i "četvorica vrsnih pripadnika" vojske na jednom humanom zadatku.\n"Uvek je tako bilo. Gde je najteže tu je vojska. Nažalost, teško svima pada kada u miru gubite ljudske živote. I to je ono što je ostavilo utisak na sve pripadnike naše vojske i jedna pouka da preduzmemo sve kako se to u budućnosti ne bi dešavalo", istakao je Diković.\nGovoreći o vojnom budžetu, general Diković je rekao da njime nije zadovoljan, ali i da je realan i da je to ono što je moglo da se obezbedi za vojsku.\nDiković je podsetio da je Vlada Srbije u 2015. godini obezbedila sredstva za kupovinu dva višenamenska helikoptera i da se njihova isporuka očekuje u prvoj polovini 2016. godine.\nPrema njegovim rečima, vojska će u 2016, 2017 izvršiti i završiti modernizaciju sistema PVO "kub", modernizaciju stanica za vodenje raketa za raketne sisteme, samohodne haubice "sora" kalibra 122 milimetara, kao i artiljerijske municije i raketa veceg kalibra.\n"Isticem opremanje sa višenamenskim oklopnim vozilom "lazar", sa raketnim sistemom "morava" i ovih dana uvodimo na verifikaciona ispitivanja top haubicu "nora" kalibra 155 milimetara. Uvođenje u naoružanje školskog aviona "lasta" očekuje se u 2016. godini", rekao je Diković.\nNacelnik Generalštaba Vojske Srbije je odbacio tvrdnje pojedinih medija da je Kopnena vojska u povlašcenom položaju u odnosu na Ratno vazduhoplovstvo, da se vojska oprema u skladu sa potrebama i da "mediji plasiraju ono što misle da je tako i neka to tako i bude".\nGeneral Diković je istakao i da je podela naoružanja na ofanzivno i defanzivno veštacka i da se svako borbeno sredstvo može koristiti kako za napad, tako i za odbranu od agresora i neprijatelja.\n"Bitno je da imate ono što bi preventivno uticalo na agresora ili neprijatelja i sprečavali njegove napade svojom snagom i sposobnošcu da odgovorite na bilo kakvu agresiju", istakao je Diković.\nOn je napomenuo da vojska prati situaciju u svetu, posebno na Bliskom istoku, da je spremna da reaguje na bilo kakvu terorističku pretnju, ali i da treba više pažnje obratiti na korene terorizma.\n"Ne znam kome je stalo da bilo kakvih podela u Republici Srbiji, a kamoli do podela na privrženost predsedniku Republike Srbiji ili premijeru, ili bilo kome. To apsolutno ne postoji u našoj vojsci i meni je drago zbog toga i to sa ponosom ističem. Jasno je sve definisano što se tiče ustavne uloge vojske", naglasio je Diković.\nOn je poručio da vojska ide u dobrom smeru i da apsolutno sledi politiku koju naša zemlja vodi na medunarodnom planu.\n"Apsolutno smo u funkciji te politike i to će tako i ostati. Neka se oni koji plasiraju te informacije o podelama kojih nema, preispitaju", rekao je Diković.\nOsvrćući se na transformaciju vojske u poslednjih 15 godina, general je rekao da je činjenica da je tu bilo promašaja.\n"Kada cenite sa ove distance oni su vidljiviji, nego što su bili vidljivi 2006, 2007 ili 2008, kada su se te promene kljucno dešavale, posebno 2006. godine. Tu se pre svega misli na neselektivno otpuštanje ljudi u cilju dovođenja brojne velicine na projektovani nivo", rekao je načelnik Generalštaba.\nDanas su, prema njegovim recima, neki ljudi koji su tada napustili sistem odbrane, potrebni vojsci.\n"Bilo je verujte stavova i mišljenja da nam vojska kao institucija i oružana formacija uopšte nije potrebna. I to je sa ozbiljnog nivoa saopštavano i to je bio veliki apsurd", zaključio je Diković.\nMore in this category: « Tijanić o Ćuruviji: Mislili smo da će prvo mene\tNovi protest "Novinari ne kleče" danas širom Srbije »